qundao/data-zh-poetry huggingface dataset:
清凉山赞佛诗·四首
作者：吴伟业
朝代：明

西北有高山，云是文殊台。台上明月池，干叶金莲开。花花相映发，叶叶同根栽。王母携双成，绿盖云中来。汉王坐法宫，一见光徘徊。结以同心合，授以九子钗。翠装雕玉辇，丹髹沉香斋。护置琉璃屏，立在文石阶。长恐乘风去，舍我归蓬莱。从猎往上林，小队城南隈。雪鹰异凡羽，果马殊群材。言过乐游苑，进及长杨街。张宴奏丝桐，新月穿宫槐。携手忽太息，乐极生微哀。千秋终寂寞，此日谁追陪。陛下寿万年，妾命如尘埃。愿共南山椁，长奉西宫杯。披香淖博士，侧听私惊猜：今日乐方乐，斯语胡为哉？待诏东方生，执戟前诙谐。熏炉拂黼帐，白露零苍苔。吾王慎玉体，对酒毋伤怀。伤怀惊凉风，深宫鸣蟋蟀。严霜被琼树，芙蓉凋素质。可怜千里草，萎落无颜色。孔雀蒲桃锦，亲自红女织。殊方初云献，知破万家室。瑟瑟大秦珠，珊瑚高八尺。割之施精蓝，干佛庄严饰。持来付一炬，泉路谁能识！红颜尚焦土，百万无容惜。小臣助长号，赐衣或一袭。只愁许史辈，急泪难时得。从官进哀诔，黄纸抄名入。流涕卢郎才，咨嗟谢生笔。尚方列珍膳，天厨供玉粒。官家未解菜，对案不能食。黑衣召志公，白马驮罗什。焚香内道场，广坐楞伽译。资彼象教恩，轻我人王力。微闻金鸡诏，亦由玉妃出。高原营寝庙，近野开陵邑。甫望仓舒坟，掩面添凄侧。戒言秣我马，遨游凌八极。八极何茫茫，曰往清凉山。此山蓄灵异，浩气共屈盘。能蓄太古雪，一洗天地颜。日驭有不到，缥缈风云寒。世尊昔示现，说法同阿难。讲树耸千尺，摇落青琅玕。诸天过峰头，绛节乘银鸾。一笑偶下谪，脱却芙蓉冠。游戏登琼楼，窈窕垂云鬟。三世空阶惊夜眠俄去来，任作优昙看。名山初望幸，衔命释道安。预从最高顶，洒扫七佛坛。灵境乃杳绝，扪葛劳跻攀。路尽逢一峰，杰阁围朱阑。中坐一天人，吐气如栴檀。寄语汉皇帝，何苦留人间。烟岚倏灭没，流水空潺湲。回首长安城，缁素惨不欢。房星竟未动，天降白玉棺。惜哉善财洞，未得夸迎銮。惟有大道心，与石永不刊。以此护金轮，法海无波澜。尝闻穆天子，六飞骋万里。仙人觞瑶池，白云出杯底。远驾求长生，逐日过濛汜。盛姬病不救，挥鞭哭弱水。汉皇好神仙，妻于思脱屣。东巡并西幸，离宫宿罗绮。宠夺长门陈，恩盛倾城李。秾华即修夜，痛入哀蝉诔。苦无不死方，得令昭阳起。晚抱甘泉病，遽下轮台悔。萧萧茂陵树，残碑泣风雨。天地有此山，苍崖阅兴毁。我佛施津梁，层台簇莲蕊。龙象居虚空，下界闻斗蚁。乘时方救物，生民难其已。淡泊心无为，怡神在玉几。长以兢业心，了彼清净理。羊车稀复幸，牛山窃所鄙。纵洒苍梧泪，莫卖西陵履。持此礼觉王，贤圣总一轨。道参无生妙，功谢有为耻。色空两不住，收拾宗风里。
清凉山赞佛诗四首
作者：吴伟业
朝代：明

西北有高山，云是文殊台。台上明月池，干叶金莲开。花花相映发，叶叶同根栽。王母携双成，绿盖云中来。汉王坐法宫，一见光徘徊。结以同心合，授以九子钗。翠装雕玉辇，丹髹沉香斋。护置琉璃屏，立在文石阶。长恐乘风去，舍我归蓬莱。从猎往上林，小队城南隈。雪鹰异凡羽，果马殊群材。言过乐游苑，进及长杨街。张宴奏丝桐，新月穿宫槐，携手忽太息，乐极生微哀。千秋终寂寞，此日谁追陪。陛下寿万年，妾命如尘埃。愿共南山椁，长奉西宫杯。披香淖博士，侧听私惊猜：今日乐方乐，斯语胡为哉？待诏东方生，执戟前诙谐。熏炉拂黼帐，白露零苍苔。吾王慎玉体，对酒毋伤怀。伤怀惊凉风，深宫鸣蟋蟀。严霜被琼树，芙蓉凋素质。可怜千里草，萎落无颜色。孔雀蒲桃锦，亲自红女织。殊方初云献，知破万家室。瑟瑟大秦珠，珊瑚高八尺。割之施精蓝，干佛庄严饰。持来付一炬，泉路谁能识！红颜尚焦土，百万无容惜。小臣助长号，赐衣或一袭。只愁许史辈，急泪难时得。从官进哀诔，黄纸抄名入。流涕卢郎才，咨嗟谢生笔。尚方列珍膳，天厨供玉粒。官家未解菜，对案不能食。黑衣召志公，白马驮罗什。焚香内道场，广坐楞伽译。资彼象教恩，轻我人王力。微闻金鸡诏，亦由玉妃出。高原营寝庙，近野开陵邑。甫望仓舒坟，掩面添凄侧。戒言秣我马，遨游凌八极。八极何茫茫，曰往清凉山。此山蓄灵异．浩气共屈盘。能蓄太古雪，一洗天地颜。日驭有不到，缥缈风云寒。世尊昔示现，说法同阿难。讲树耸千尺，摇落青琅玕。诸天过峰头，绛节乘银鸾。一笑偶下谪，脱却芙蓉冠。游戏登琼楼，窈窕垂云鬟。三世俄去来，任作优昙看。名山初望幸，衔命释道安。预从最高顶，洒扫七佛坛。灵境乃杳绝，扪葛劳跻攀。路尽逢一峰，杰阁围朱阑。中坐一天人，吐气如栴檀。寄语汉皇帝，何苦留人间。烟岚倏灭没，流水空潺湲。回首长安城，缁素惨不欢。房星竟未动，天降白玉棺。惜哉善财洞，未得夸迎銮。惟有大道心，与石永不刊。以此护金轮，法海无波澜。尝闻穆天子，六飞骋万里。仙人觞瑶池，白云出杯底。远驾求长生，逐日过濛汜。盛姬病不救，挥鞭哭弱水。汉皇好神仙，妻于思脱屣。东巡并西幸，离宫宿罗绮。宠夺长门陈，恩盛倾城李。秾华即修夜，痛入哀蝉诔。苦无不死方，得令昭阳起。晚抱甘泉病，遽下轮台悔。萧萧茂陵树，残碑泣风雨。天地有此山，苍崖阅兴毁。我佛施津粱，层台簇莲蕊。龙象居虚空，下界闻斗蚁。乘时方救物，生民难其已。淡泊心无为，怡神在玉几。长以兢业心，了彼清净理。羊车稀复幸，牛山窃所鄙。纵洒苍梧泪，莫卖西陵履。持此礼觉王，贤圣总一轨。道参无生妙，功谢有为耻。色空两不住，收拾宗风里。
清平乐·题雪景
作者：吴伟业
朝代：明
体裁：词

江山一派。换出琼瑶界。冻合滩舟因访戴。沽酒南村谁卖。草堂风雪双扉，画图此景依稀。再补吾庐佳处，露桥一笠僧归。
清江闸
作者：吴伟业
朝代：明
体裁：五言律诗

岸束穿流怒，帆迟几日程。石高三板浸，鼓急万夫争。善事监河吏，愁逢横海兵。我非名利客，岁晚肃宵征。
清风使节图吾郡先达徐仲山中丞以武部郎奉命封郑藩当时诸贤赠行作也中丞于先参政为同年勿斋先生属予记其事勿斋敕使益府予亦有大梁之役两家子弟述先志扬祖德其同此君岁寒矣
作者：吴伟业
朝代：明
体裁：古风

豫章夹日吟高风，岁久蟠根造物功。吾祖先朝豫州牧，早年纳节东溪翁。舅家仲圭擅画竹，归老山庄看亦足。至今遗墨满缥缃，挂我青溪草堂曲。此图念出同年生，当时意气称徐卿。非买玉环思适郑，暂持翠节解司兵。吾祖一麾方出守，不获诸公同载酒。把臂曾看韦曲花，赠行不及漳河柳。谁人尺幅写筼筜，影入清郎四牡装。千里故园存苦节，百年旧泽养新篁。今皇命使临江右，绛幡人识中丞后。江左龙孙筱簜长，淇园凤质琅玕瘦。嶰谷千寻鸾鸟呼，彭城一派雨风多。愿将十丈鹅溪绢，再作青青玉笋图。
游石公归是夜骤雨明晨微霁同诸君天王寺看牡丹
作者：吴伟业
朝代：明
体裁：古风

烟岚澹方霁，沙暖得徐步。访寺苔径微，远近人语误。道半逢一泉，曲折随所赴。触石松顶飞，其白或如鹭。寻源入杳冥，壑绝桥屡渡。中有二比丘，种桃白云护。花将舞而笑，石则落犹怒。浇之以杯酒，娟然若回顾。此处疑仙源，快意兼缁素。苦辞山地薄，县官责常赋。蔬果虽已荣，龙象如欲诉。学道与养生，得失从时务。吾徒筋力衰，万事俱迟暮。太息因归来，钟声发清悟。
游西湾
作者：吴伟业
朝代：明
体裁：五言律诗

断壁猿投栗，荒祠鼠窜藤。钟寒难出树，云静恰依僧。选胜从吾意，扪危羡客能。生来几两屐，到此亦何曾。
湖中怀友
作者：吴伟业
朝代：明
体裁：五言律诗

渺渺晴波晚，青青芳草时。远帆看似定，独树去何迟。花落刘根庙，云生柳毅祠。香莼正可撷，欲寄起相思。
溪桥夜话
作者：吴伟业
朝代：明
体裁：五言律诗

竹深斜见屋，溪冷不分桥。老树连书幌，孤村共酒瓢。茶香消积雨，人影话良宵。同入幽栖传，他年未寂寥。
滇池铙吹·其一
作者：吴伟业
朝代：明
体裁：七言律诗

碧鸡台榭乱云中，旧是梁王避暑宫。铜柱雨来千嶂洗，铁桥风定百蛮通。朱鸢县小输賨布，白象营高挂柘弓。谁唱太平滇海曲，槟榔花发去年红。
滇池铙吹·其三
作者：吴伟业
朝代：明
体裁：七言律诗

霭翠奢香祠总荒，芦笙吹彻障云黄。纵擒有策新疆定，叛服何尝旧史亡。鬼国三年劳薄伐，王师五月下殊方。澜沧肯为他人渡，不许窥人有夜郎。
滇池铙吹·其二
作者：吴伟业
朝代：明
体裁：七言律诗

苴兰城阙郁岧峣，贝叶金书使者朝。海内徵输归六诏，天边勋伐定三苗。鱼龙异乐军中舞，风月蛮姬马上箫。莫向昆明话疏凿，道人知已劫灰消。
滇池铙吹·其四
作者：吴伟业
朝代：明
体裁：七言律诗

盘江西绕七星关，可渡河边万仞山。陇上旧传收白帝，南中今喜定乌蛮。龙坑壮马看驰骤，鸡足高僧任往还。辛苦武侯停节处，残碑零落草斑斑。
满庭芳·水明楼观竞渡
作者：吴伟业
朝代：明
体裁：词

紫盖黄旗，白袍银浆，画角声撼潜虬。漦馋鬣怒，热动汨罗愁。最忆龙艘凤舸，迎鸾曲、唱彻扬州。风吹散、残鳞零申，金鼓霎时休。悠悠。来此地，张牙弄爪，睹甚王侯。像重分无楚，巧赛孙刘。回首烟波香霭，斜阳外、几点沙鸥。鸡豚社、村箫蛮管，灯火水明楼。
满庭芳·道场山麓，太白山人亭成吴园次置酒同诸子分韵得人字
作者：吴伟业
朝代：明
体裁：词

铁笛横腰，鹤瓢在手，乌巾白袷行吟。仙踪恍惚，埋玉旧烟林。多少唐陵汉寝，王孙梦、一样销沈。残碑在、诗人高士，留得到而今。云深。记此地，相逢五隐，白石同心。喜今朝吾辈，酹酒登临。忽听松风骤响，苏门啸、仿佛遗音。归来晚、峰头斜景，明日约重寻。
满江红 题画寿总宪龚芝麓 其二 感旧
作者：吴伟业
朝代：明
体裁：词

满目山川，那一带、石城东冶。记旧日、新亭高会，人人王谢。风静旌旗瓜步垒，月明鼓吹秦淮夜。算北军、天堑隔长江，飞来也。暮雨急，寒潮打。苍鼠窜，宫门瓦。看鸡鸣埭下，射雕盘马。庾信哀时惟涕泪，登高却向西风洒。问开皇、将相复何人，亡陈者。
满江红 题画寿总宪龚芝麓 寿金岂凡相国七十
作者：吴伟业
朝代：明
体裁：词

雒社耆英，高会处、门前双戟。风景好、沙堤花柳，锦堂琴瑟。北叟南翁须健在，东封西禅何时毕。羡苍生、济了衮衣归，神仙客。法酝美，雕薪炙。灯火照，笙歌席。正珠楼雪满，早梅消息。矍铄青山霜镫马，欢娱红粉春泥屐。愿百年、父老进霞觞，升平日。
满江红 题画寿总宪龚芝麓 寿顾吏部松交五十
作者：吴伟业
朝代：明
体裁：词

拂袖归来，閒管领、烟霞除目。算得是、与人无竞，高飞黄鹄。眼底羊肠逢九坂，天边鳄浪愁千斛。脱身时、还剩辟疆园，浮生足。尊酒在，残书读。拳石小，沧州绿。有风亭月榭，醉弹丝竹。嫩箨雨抽堂下笋，苍皮霜洗窗前木。倩丹青、写出虎头痴，山公屋。
满江红 题画寿总宪龚芝麓 感兴
作者：吴伟业
朝代：明
体裁：词

老子生平，雅自负、交游然诺。今已矣、结茅高隐，溪云生阁。暇日好寻邻父饮，归来一枕松风觉。但拖条、藤杖笋鞋轻，湖山乐。也不赴，公卿约。也不慕，神仙学。任优游散诞，断云孤鹤。健饭休嗟容鬓改，此翁意气还如昨。笑风尘、劳攘少年场，安耕凿。
满江红 题画寿总宪龚芝麓 感旧
作者：吴伟业
朝代：明
体裁：词

诗酒溪山，足笑傲、终焉而已。回首处、乱云残叶，几篇青史。昔日儿童俱老大，同时宾客今亡矣。看道旁、争羡锦衣郎，曾如此。遭际盛，声名起。跨燕许，追苏李。苟不知一事，吾之深耻。年少即今何所得，孝廉闻一当知几。论功名、消得许多才，偶然耳。
满江红 题画寿总宪龚芝麓 白门感旧
作者：吴伟业
朝代：明
体裁：词

松栝淩寒，挂钟阜、玉龙千尺。记那日、永嘉南渡，蒋陵萧瑟。群帝翱翔骑白凤，江山缟素觚棱碧。躧麻鞋、血泪洒冰天，新亭客。云雾锁，台城戟。风雨送，昭丘柏。把梁园宋寝，烧残赤壁。破衲重游山寺冷，天边万点寒鸦黑。羡渔翁、沽酒一蓑归，扁舟笛。
满江红 题画寿总宪龚芝麓 蒜山怀古
作者：吴伟业
朝代：明
体裁：词

沽酒南徐，听夜雨、江声千尺。记当年、阿童东下，佛狸深入。白面书生成底用，萧郎裙屐偏轻敌。笑风流、北府好谭兵，参军客。人事改，寒云白。旧垒废，神鸦集。尽沙沈浪洗，断戈残戟。落日楼船鸣铁锁，西风吹尽王侯宅。任黄芦苦竹，打荒潮，渔樵笛。
满江红 题画寿总宪龚芝麓 贺孙本芝夺兼得子
作者：吴伟业
朝代：明
体裁：词

老矣君谟，曾日啖、荔枝三百。拂袖去、笋舆芒屩，弹琴吹笛。九日登高黄菊酒，五湖放棹青山宅。论君家、住处本桃源，仙翁石。门第盛，芝兰集。五福满，双珠出。看龙文骥子，凤毛殊特。竹马鸠车阶下绕，朱颜绿鬓尊前立。问今朝、谁捧碧霞觞，同年客。
满江红 题画寿总宪龚芝麓 赠余澹心
作者：吴伟业
朝代：明

绿草郊原，此少俊、风流如画。尽行乐、溪山佳处，舞亭歌榭。石子冈头闻奏伎，瓦宫阁外看盘马。问后生、领袖复谁人，如卿者。鸡笼馆，青溪社。西园饮，东堂射。促松枝尘尾，做些声价。赌墅好寻王武子，论书不减萧思话。听清潭、亹亹逼人来，从天下。
满江红 题画寿总宪龚芝麓 赠余澹心
作者：吴伟业
朝代：明
体裁：词

绿草郊原，此少俊、风流如画。尽行乐、溪山佳处，舞亭歌榭。石子冈头闻奏伎，瓦宫阁外看盘马。问后生、领袖复谁人，如卿者。鸡笼馆，青溪社。西园饮，东堂射。促松枝麈尾，做些声价。赌墅好寻王武子，论书不减萧思话。听清潭、亹亹逼人来，从天下。
满江红 题画寿总宪龚芝麓 赠友
作者：吴伟业
朝代：明
体裁：词

顾盼雄姿，数马槊、当今谁比。论富贵、刀头取办，只应如此。十载诗书何所用，如吾老死沟中耳。愿君侯、誓志扫秦关，如江水。烽火静，淮淝垒。甲第起，长安里。尚轻它绛灌，何知程李。挥麈休谭边塞事，封侯拂袖归田里。待公卿、置酒上东门，功成矣。
满江红 题画寿总宪龚芝麓 过虎邱申文定公祠
作者：吴伟业
朝代：明
体裁：词

相国祠堂，看古树、苍崖千尺。听断涧、辘轳声紧，阑干吹笛。士女嬉游灯火乱，君臣际会松杉直。任年年、急雨打荒碑，儿童识。今古恨，兴亡迹。白社饮，青门客。叹三公旧事，吾徒萧瑟。歌舞好随时世改，溪山到处还堪忆。尽浮生、风月倒金樽，千人石。
满江红 题画寿总宪龚芝麓 重阳感旧
作者：吴伟业
朝代：明
体裁：词

把酒登高，望北固、崩涛中断。还记得、寄奴西伐，彭城高宴。饮至淩歊看马射，秋风落木堪传箭。叹黄花、依旧故宫非，江山换。独酌罢，微吟倦。斜照下，东篱畔。念柴桑居士，高风谁见。佳节又逢重九日，明年此会知谁健。论人生、富贵本浮云，非吾愿。
满江红 题画寿总宪龚芝麓 题尤悔庵小影和原韵
作者：吴伟业
朝代：明
体裁：词

纳纳乾坤，问才子、几人轻许。人争道、北平司李，骚坛宗主。碣石宫倾北海酒，令支塞捲西风雨。更翩然、解组赋归来，云深处。三毫颊，平添与。虎头笔，神相伫。似元龙、百尺楼头高踞。鹬蚌利名持壁垒，触蛮知勇分旗鼓。只庄周、为蝶蝶为周，都忘语。
满江红·蒜山怀古
作者：吴伟业
朝代：明

沽酒南徐，听夜雨、江声千尺。记当年、阿童东下，佛狸深入。白面书生成底用？萧郎裙屐偏轻敌。笑风流北府好谈兵，参军客。人事改，寒云白。旧垒废，神鸦集。尽沙沉浪洗，断戈残戟。落日楼船鸣铁锁，西风吹尽王侯宅。任黄芦苦竹打寒潮，渔樵笛。
满江红·题画寿总宪龚芝麓
作者：吴伟业
朝代：明
体裁：词

楚尾吴头，仅斗大、孤城山县。正遇著、青丝白马，西风传箭。归去秦淮花月好，召登省阁江山换。更风流、党籍总寻常，思量遍。文史富，才名擅。交与盛，声华健。正三公开府，张灯高宴。绿鬓功名杯在手，青山景物图中见，待它年、拣取碧云峰，归来羡。
灵岩山寺放生鸡·其一
作者：吴伟业
朝代：明
体裁：七言绝句

芥羽狸膏早擅场，争雄身属斗鸡坊。从今唤醒夫差梦，粉蝶低飞过讲堂。
灵岩山寺放生鸡·其三
作者：吴伟业
朝代：明
体裁：七言绝句

敢效山鸡惜羽毛，卑栖风雨自三号。汤泉夜半莲花涌，佛号钟声日未高。
灵岩山寺放生鸡·其二
作者：吴伟业
朝代：明
体裁：七言绝句

縳栅开笼敢自专，云中谁许作神仙。如来为放金鸡赦，饮啄浮生又几年。
灵岩山寺放生鸡·其四
作者：吴伟业
朝代：明
体裁：七言绝句

鸡足峰头夜雨青，花冠锦臆影亭亭。老庄谈罢疏窗冷，閒向山僧学听经。
灵岩继起和尚应曹村金相国请住虎丘祖席
作者：吴伟业
朝代：明
体裁：五言律诗

应物心无系，观空老辩才。道随诸佛住，山是相公开。日出严斋鼓，天清护讲台。居然歌舞地，人为放参来。
灵岩观设戒
作者：吴伟业
朝代：明
体裁：五言律诗

湖山留霸迹，花鸟供经台。不信黄池会，今看白社开。枯潭龙洗出，妙塔雁归来。此地关兴废，须资法将才。
点绛唇·蕉团
作者：吴伟业
朝代：明
体裁：词

细骨珊珊，指尖拂处娇弦语。著水撩人，点点飞来雨。扑罢流萤，帐底轻风举。眠无主。误黏玉体，印得红丝缕。
烛影摇红·山塘即事
作者：吴伟业
朝代：明

踏翠寻芳，柳条二月春风半。泰娘家在画桥西，有客金钱宴。道是留侬可便，细沈吟、回眸顾盼。绣帘深处，茗椀炉烟，一床弦管。惜别匆匆，明朝约会新亭馆。扁舟载酒问婵娟，蓦地风吹散。此夜相思岂惯。孤枕宿、黄芦断岸。严城钟鼓，冻雨残灯，披衣长叹。
烛影摇红·山塘即事
作者：吴伟业
朝代：明
体裁：词

踏翠寻芳，柳条二月春风半。泰娘家在画桥西，有客金钱宴。道是留侬可便，细沈吟、回眸顾盼。绣帘深处，茗碗炉烟，一床弦管。惜别匆匆，明朝约会新亭馆。扁舟载酒问婵娟，蓦地风吹散。此夜相思岂惯。孤枕宿、黄芦断岸。严城钟鼓，冻雨残灯，披衣长叹。
燕窝
作者：吴伟业
朝代：明
体裁：五言律诗

海燕无家苦，争衔白小鱼。却供人采食，未卜汝安居。味入金齑美，巢营玉垒虚。大官求远物，早献上林书。
牛
作者：吴伟业
朝代：明
体裁：五言律诗

莹角偏辕快，奔蹄伏轭穷。卖刀耕陇上，执靷犒军中。游刃庖丁技，扶犁田父功。君王思茧栗，座右置豳风。
独往王庵看梅沈雨公携尊道值余已遄返赋此为笑
作者：吴伟业
朝代：明
体裁：五言律诗

屡负寻山约，偶然来此间。多君携酒至，愧我放船还。双屐成孤往，千林就一閒。谁知种花叟，镇日不开关。
猿
作者：吴伟业
朝代：明
体裁：五言律诗

得食惊心里，逢人屡顾中。侧身探老树，长臂引秋风。傲弄忘形便，羁栖抵掌工。忽如思父子，回叫故山空。
玄武湖
作者：吴伟业
朝代：明
体裁：七言律诗

覆舟西望接陂陀，千顷澄潭长绿莎。六代楼船供士女，百年版籍重山河。平川岂习昆明战，禁地须通太液波。烟水不关兴废感，夕阳闻已唱渔歌。
王增城子彦罢官哭子留滞不归近传口信不得一字诗以叹之·其一
作者：吴伟业
朝代：明
体裁：五言律诗

老徇妻孥意，辞家苦万端。关心惟少子，失计在微官。客梦乌衣巷，乡愁白石滩。可怜消息到，犹作两人看。
王增城子彦罢官哭子留滞不归近传口信不得一字诗以叹之·其二
作者：吴伟业
朝代：明
体裁：五言律诗

庾岭应逢雁，章江莫寄鱼。遥知双泪尽，不遣一行书。家在无归趣，途穷失所如。故乡宜早去，临发乃长吁。
王烟客招往西田同黄二摄六王大子彦及家舅氏朱昭芑李尔公宾侯兄弟赏菊·其一
作者：吴伟业
朝代：明
体裁：七言律诗

九秋风物令公香，三径滋培处士庄。花似赐绯兼赐紫，人曾衣白对衣黄。未堪醉酒师彭泽，欲借餐英问首阳。转眼东篱有何意，庄严金色是空王。
王烟客招往西田同黄二摄六王大子彦及家舅氏朱昭芑李尔公宾侯兄弟赏菊·其二
作者：吴伟业
朝代：明
体裁：七言律诗

不扶自直疏还密，已折仍开瘦更妍。最爱萧斋临素壁，好因高烛耀华钿。坐来艳质同杯泛，老去孤根仅瓦全。苦向邻家怨移植，寄人篱下受人怜。
王瓜
作者：吴伟业
朝代：明
体裁：五言律诗

同摘谁能待，离离早满车。弱藤牵碧蒂，曲项恋黄花。客醉尝应爽，儿凉枕易斜。齐民编月令，瓜瓞重王家。
王郎曲
作者：吴伟业
朝代：明
体裁：古风

王郎十五吴趋坊，覆额青丝白晢长。孝穆园亭常置酒，风流前辈醉人狂。同伴李生柘枝鼓，结束新翻善财舞。锁骨观音变现身，反腰贴地莲花吐。莲花婀娜不禁风，一斛珠倾宛转中。此际可怜明月夜，此时脆管出帘栊。王郎水调歌缓缓，新莺嘹呖花枝暖。惯抛斜袖卸长肩，眼看欲化愁应懒。摧藏掩抑未分明，拍数移来发曼声。最是转喉偷入破，殢人肠断脸波横。十年芳草长洲绿，主人池馆惟乔木。王郎三十长安城，老大伤心故园曲。谁知颜色更美好，瞳神剪水清如玉。五陵侠少豪华子，甘心欲为王郎死。宁失尚书期，恐见王郎迟。宁犯金吾夜，难得王郎暇。坐中莫禁狂呼客，王郎一声声顿息。移床欹坐看王郎，都似与郎不相识。往昔京师推小宋，外戚田家旧供奉。只今重听王郎歌，不须冉把昭文痛。时世工弹白翎雀，婆罗门舞龟兹乐。梨园子弟爱传头，请事王郎教弦索。耻向王门作伎儿，博徒酒伴贪欢谑。君不见康昆崙、黄幡绰，承恩白首华清阁。古来绝艺当通都，盛名肯放优閒多。王郎王郎可奈何。
琴河感旧
作者：吴伟业
朝代：明

白门杨柳好藏鸦，谁道扁舟荡桨斜。金屋云深吾谷树，玉杯春暖尚湖花。见来学避低团扇，近处疑嗔响钿车。却悔石城吹笛夜，青骢容易别卢家。油壁迎来是旧游，尊前不出背花愁。缘知薄幸逢应恨，恰便多情唤却羞。故向闲人偷玉箸，浪传好语到银钩。五陵年少催归去，隔断红墙十二楼。休将消息恨层城，犹有罗敷未嫁情。车过卷帘徒怅望，梦来褍袖费逢迎。青山憔悴卿怜我，红粉飘零我忆卿。记得横塘秋夜好，玉钗恩重是前生。长向东风问画兰，玉人微叹倚栏杆。乍抛锦瑟描难就，小叠琼笺墨未干。弱叶懒舒添午倦，嫩芽娇染怯春寒。书成粉箑凭谁寄，多恐萧郎不忍看。
琴河感旧·其一
作者：吴伟业
朝代：明
体裁：七言律诗

白门杨柳好藏鸦，谁道扁舟荡桨斜。金屋云深吾谷树，玉杯春暖尚湖花。见来学避低团扇，近处疑嗔响钿车。却悔石城吹笛夜，青骢容易别卢家。
琴河感旧·其三
作者：吴伟业
朝代：明

休将消息恨层城，犹有罗敷未嫁情。车过卷帘徒怅望，梦来褍袖费逢迎。青山憔悴卿怜我，红粉飘零我忆卿。记得横塘秋夜好，玉钗恩重是前生。
琴河感旧·其三
作者：吴伟业
朝代：明
体裁：七言律诗

休将消息恨层城，犹有罗敷未嫁情。车过捲帘劳怅望，梦来携袖费逢迎。青山憔悴卿怜我，红粉飘零我忆卿。记得横塘秋夜好，玉钗恩重是前生。
琴河感旧·其二
作者：吴伟业
朝代：明
体裁：七言律诗

油壁迎来是旧游，尊前不出背花愁。缘知薄倖逢应恨，恰便多情唤却羞。故向閒人偷玉箸，浪传好语到银钩。五陵年少催归去，隔断红墙十二楼。
琴河感旧·其二
作者：吴伟业
朝代：明

油壁迎来是旧游，尊前不出背花愁。缘知薄幸逢应恨，恰便多情唤却羞。故向闲人偷玉箸，浪传好语到银钩。五陵年少催归去，隔断红墙十二楼。
琴河感旧·其四
作者：吴伟业
朝代：明

长向东风问画兰，玉人微叹倚栏杆。乍抛锦瑟描难就，小叠琼笺墨未干。弱叶懒舒添午倦，嫩芽娇染怯春寒。书成粉箑凭谁寄，多恐萧郎不忍看。
琴河感旧·其四
作者：吴伟业
朝代：明
体裁：七言律诗

长向东风问画兰，玉人微叹倚阑干。乍抛锦瑟描难就，小叠琼笺墨未乾。弱叶懒舒添午倦，嫩芽娇染怯春寒。书成粉箑凭谁寄，多恐萧郎不忍看。
琵琶行
作者：吴伟业
朝代：明
体裁：古风

琵琶急响多秦声，对山慷慨称入神。同时渼陂亦第一，两人失志遭迁谪。绝调王康并盛名，昆崙摩诘无颜色。百馀年来操南风，竹枝水调讴吴侬。里人度曲魏良辅，高士填词梁伯龙。北调犹存止弦索，朔管胡琴相间作。尽失传头误后生，谁知却唱江南乐。今春偶步城南斜，王家池馆弹琵琶。悄听失声叫奇绝，主人招客同看花。为问按歌人姓白，家住通州好寻觅。裤褶新更回鹘装，虬须错认龟兹客。偶因同坐话先皇，手把檀槽泪数行。抱向人前诉遗事，其时月黑花茫茫。初拨鹍弦秋雨滴，刀剑相磨毂相击。惊沙拂面鼓沉沉，砉然一声飞霹雳。南山石裂黄河倾，马蹄迸散车徒行。铁凤铜盘柱摧塌，四条弦上烟尘生。忽焉摧藏若枯木，寂寞空城乌啄肉。辘轳夜半转咿哑，呜咽无声贵人哭。碎佩丛铃断续风，冰泉冻壑泻淙淙。明珠瑟瑟抛残尽，却在轻拢慢撚中。斜抹轻挑中一摘，漻慄飕飗憯肌骨。衔枚铁骑饮桑乾，白草黄沙夜吹笛。可怜风雪满关山，乌鹊南飞行路难。猿啸鼯啼山鬼语，瞿塘千尺响鸣滩。坐中有客泪如霰，先朝旧直乾清殿。穿宫近侍拜长秋，咬春燕九陪游燕。先皇驾幸玉熙宫，凤纸佥名唤乐工。苑内水嬉金傀儡，殿头过锦玉玲珑。一自中原盛豺虎，煖阁才人撤歌舞。插柳停搊素手筝，烧灯罢击花奴鼓。我亦承明侍至尊，止闻鼓乐奏云门。段师沦落延年死，不见君王赐予恩。一人劳悴深宫里，贼骑西来趋易水。万岁山前鼙鼓鸣，九龙池畔悲笳起。换羽移宫总断肠，江村花落听霓裳。龟年哽咽歌长恨，力士凄凉说上皇。前辈风流最堪羡，明时迁客犹嗟怨。即今相对苦南冠，升平乐事难重见。白生尔尽一杯酒，繇来此伎推能手。岐王席散少陵穷，五陵召客君知否。独有风尘潦倒人，偶逢丝竹便沾巾。江湖满地南乡子，铁笛哀歌何处寻。
瑜芬有侍儿明慧从江上归则言去矣
作者：吴伟业
朝代：明
体裁：五言律诗

江上送君别，馀情感侍儿。对人先母意，生小就侬嬉。恃稚偏频进，含娇托未知。今来罗帐底，谁解笑微窥。
生查子 春景 闺情
作者：吴伟业
朝代：明
体裁：词

香暖合欢襦，花落双文枕。娇鸟出房栊，人在梧桐井。小院赌红牙，输却蒲桃锦。学写贝多经，自屑泥金粉。
生查子·旅思
作者：吴伟业
朝代：明
体裁：词

一尺过江山，万点长淮树。石上水潺潺，流入青溪去。六月北风寒，落叶无朝暮。度樾与穿云，林黑行人顾。
生查子·春景
作者：吴伟业
朝代：明
体裁：词

青琐隔红墙，撇下韩嫣弹。花底玉聪嘶，立在垂杨岸。纤指弄东风，飞出银筝雁。寄语青楼人，留得春光半。
田家铁狮歌
作者：吴伟业
朝代：明
体裁：古风

田家铁狮屹相向，舑舕蹲夷信殊状。良工朱火初写成，四顾咨嗟觉神王。先朝异物徕西极，上林金锁攀楹出。玉关罢献兽圈空，刻画丹青似争力。武安戚里起高门，欲表君思示子孙。铸就铭词镌日月，天贻神兽守重阍。第令监奴睛闪烁，老熊当路将人攫。不堪此子更当关，钩爪张眸吐银腭。七宝香猊玉辟邪，嬉游牵伴入侯家。圉人新进天闲马，御赐仍名狮子花。假面羌胡装杂伎，狻貌突出拳毛异。跳掷声声画鼓催，条支海上何繇致。异材逸兽信超群，其气无乃如将军。将军岂是批熊手，瞋目哮呼天下闻。省中忽唱田鼢死，青犊明年食龙子。虾蟆血洒上阳门，三十六宫土花紫。此时铁狮绝可怜，儿童牵挽谁能前。橐驼磨肩牛砺角，霜催雨蚀枯藤缠。主人已去朱扉改，眼鼻尘沙经几载。锁钥无能护北门，画图何处归西海。吾闻沧洲铁狮高数丈，千年猛气难凋丧。风雷夜半戏人间，柴皇战伐英灵壮。芦沟城雉对西山，桥上征人竟不还。枉刻蹲狮七十二，桑乾流水自潺潺。秋风吹尽连云宅，铁凤铜乌飞不得。却羡如来有化城，香林狮象空王力。扶雀犛牛见太平，月支使者贡西京。并州精铁终南冶，好铸江山莫铸兵。
画中九友歌
作者：吴伟业
朝代：明
体裁：古风

华亭尚书天人流，墨花五色风云浮。至尊含笑黄金投，残膏剩馥鸡林求。太常妙迹兼银钩，乐郊拥卷高堂秋。真宰欲诉穷雕搜，解衣盘礴堪忘忧。谁其匹者王廉州，神姿玉树三山头。摆落万象烟霞收，尊彝斑剥探商周。得意换却千金裘，檀园著述誇前脩。丹青馀事追营丘，平生书画置两舟。湖山胜处供淹留，阿龙北固持双矛。披图赤壁思曹刘，酒醉洒墨横江楼。蒜山月落空悠悠，姑苏太守今僧繇。问事不省张两眸，振笔忽起风飕飕。连纸十丈神明遒，松圆诗老通清讴。墨庄自画归田游，一犁黄海鸣春鸠。长笛倒骑乌㹀牛，花龛巨幅千峰稠。小景点出林塘幽，晚年笔力凌沧洲。幅巾鹤发轻王侯，风流已矣吾瓜畴。一生迂癖为人尤，僮仆窃骂妻孥愁。瘦如黄鹄閒如鸥，烟驱墨染何曾休。
画中九友诗
作者：吴伟业
朝代：明

华亭尚书天人流，墨花五色风云浮。至尊含笑黄金投，残膏剩馥鸡林求。太常妙迹兼银钩，乐郊拥卷高堂秋。真宰欲诉穷雕搜，解衣盘礴堪忘忧。谁其匹者王廉州，神姿玉树三山头，摆落万象烟霞收。尊彝斑剥探商周，得意换却千金裘。檀园著述夸前修，丹青馀事追营丘。平生书画置两舟，湖山胜处供淹留。阿龙北固持两矛，披图赤壁思曹刘。酒醉洒墨横江楼，蒜山月落空悠悠。姑苏太守今僧繇，问事不省张两眸。振笔忽起风飕飕，连纸十丈神明遒。松圆诗律通清讴，墨庄自画归田游。一犁黄海鸣春鸠，长笛倒骑乌牸牛。花龛巨幅千峰稠，小景点出林塘幽。晚年笔力凌沧洲，幅巾鹤发轻王侯。风流已矣吾瓜畴，一生迂癖为人尤，僮仆窃骂妻孥愁。瘦如黄鹄闲如鸥，烟驱墨染何曾休。
画兰曲
作者：吴伟业
朝代：明
体裁：古风

画兰女子年十五，生小琵琶怨春雨。记得妆成一见时，手拨帘帷便尔汝。蜀纸当窗写畹兰，口脂香动入毫端。腕轻染黛添芽易，钏重舒衫放叶难。似能不能得花意，花亦如人吐犹未。珍惜沉吟取格时，看人只道侬家媚。横披侧出影重重，取次腰肢向背同。昨日一枝芳砌上，折来双鬓镜台中。玉指才停弄弦索，漫拢轻调似花弱。殷勤弹到别离声，雨雨风风听花落。花落亭皋白露溥，旧根易土护新寒。可怜明月河边种，移入东风碧玉栏。闻道罗帏怨离索，麝媒鹅绢閒尝作。又云憔悴非昔时，笔床翡翠多零落。今年挂楫洞庭舟，柳暗桑浓罨绮楼。度曲佳人遮钿扇，知书侍女下琼钩。主人邀我图山色，宣索传来画兰笔。轻移牙尺见匀笺，侧偃银毫怜吮墨。席上回眸惜雁筝，醉中适口认鱼羹。茶香黯淡知吾性，车马雍容是故情。常时对面忧吾瘦，浅立斜窥讶依旧。好将独语过黄昏，谁堪幽梦牵罗袖。归来开箧简啼痕，肠断生绡点染真。何似杜陵春禊饮，乐游原上采兰人。
留洞庭二十日归自水东小港
作者：吴伟业
朝代：明
体裁：五言律诗

渐觉湖天改，扁舟曲曲行。野桥谁系姓，村树亦知名。晚市鱼虾贱，烟汀菰米生。偶逢空阔处，重起旧滩声。
病中别孚令弟·其一
作者：吴伟业
朝代：明
体裁：五言律诗

昨岁冲寒别，萧条北固楼。关山重落木，风雪又归舟。地僻城鸦乱，天长塞雁愁。客程良不易，何日到扬州。
病中别孚令弟·其七
作者：吴伟业
朝代：明
体裁：五言律诗

似我真成误，归从汝仲兄。教儿勤识字，事母学躬耕。州郡羞干请，门庭简送迎。古人亲在日，绝意在虚名。
病中别孚令弟·其三
作者：吴伟业
朝代：明
体裁：五言律诗

十日长安住，何曾把酒尊。病怜兄彊饭，穷代女营婚。别我还归去，怜渠始出门。往来几半载，辛苦不须论。
病中别孚令弟·其九
作者：吴伟业
朝代：明
体裁：五言律诗

寡妹无家苦，抛离又一年。老亲频念此，别语倍潸然。性弱孤难立，门衰产易捐。犹留兄弟在，中外几人怜。
病中别孚令弟·其二
作者：吴伟业
朝代：明
体裁：五言律诗

秋尽霜钟急，归帆畏改风。家贫残雪里，门闭乱山中。客睡愁难熟，乡书喜渐通。长年沽市酒，宿火夜推篷。
病中别孚令弟·其五
作者：吴伟业
朝代：明
体裁：五言律诗

早达成何济，遭时信眇欢。客游三月病，世路一生难。忧患中年集，形容老辈看。相逢俱壮盛，五十未为官。
病中别孚令弟·其八
作者：吴伟业
朝代：明
体裁：五言律诗

老母营斋诵，家贫只此心。饭僧馀白氎，装佛少黄金。骨肉情难尽，关山思不禁。楞严经读罢，无语泪痕深。
病中别孚令弟·其六
作者：吴伟业
朝代：明
体裁：五言律诗

此意无人识，惟应父子知。老犹经世乱，健反觉儿衰。万事愁何益，浮名悔已迟。北来三十口，尽室更依谁。
病中别孚令弟·其十
作者：吴伟业
朝代：明
体裁：五言律诗

稚子称奇俊，迎门笑语忙。挽须怜尚幼，摩顶喜堪狂。小辈推能慧，新年料已长。吾家三万卷，付托在儿郎。
病中别孚令弟·其四
作者：吴伟业
朝代：明
体裁：五言律诗

消息凭谁寄，羁愁祗自哀。逾时游子信，到日老人开。久病吾犹在，长途汝却回。白头惊起问，新喜出京来。
癸巳春日禊饮社集虎丘即事·其一
作者：吴伟业
朝代：明
体裁：七言律诗

杨柳丝丝逼禁烟，笔床书卷五湖船。青溪胜集仍遗老，白袷高谈尽少年。笋屐莺花看士女，羽觞冠盖会神仙。茂先往事风流在，重过兰亭意惘然。
癸巳春日禊饮社集虎丘即事·其三
作者：吴伟业
朝代：明
体裁：七言律诗

访友扁舟挂席轻，梨花吹雨五茸城。文章兴废关时代，兄弟飘零为甲兵。茂苑听莺春社饮，华亭闻鹤故园情。众中谁识陈惊座，顾陆相看是老成。
癸巳春日禊饮社集虎丘即事·其二
作者：吴伟业
朝代：明
体裁：七言律诗

兰台家世本贻谋，高会南皮话昔游。执友沦亡惊岁月，诸郎才调擅风流。十年故国伤青史，四海新知笑白头。脩褉只今添俯仰，北风杯酒酹营丘。
癸巳春日禊饮社集虎丘即事·其四
作者：吴伟业
朝代：明
体裁：七言律诗

绛帷当日重长杨，都讲还开旧草堂。少弟诗篇标赤帜，故人才笔继青箱。抽毫共集梁园制，布席争飞曲水觞。近得庐陵书信否，寄怀子美在沧浪。
登上方桥有感
作者：吴伟业
朝代：明
体裁：七言律诗

石梁天际偃长壕，势压鱼龙敢遁逃。壮丽气开浮广术，虚无根削插崩涛。秋腾万马鞭梢整，日出千军挽饷劳。回首泰坛钟磬远，江流空绕断垣高。
登东山雨花台
作者：吴伟业
朝代：明
体裁：五言律诗

白云去何处，我步入云根。一水围山阁，千花夹寺门。日翻深谷景，烟抹远天痕。变灭分晴晦，悠然道已存。
登寒山高处策杖行崖谷中
作者：吴伟业
朝代：明
体裁：五言律诗

侧视峰形转，空苍万象阴。断岩湖数尺，绝涧树千寻。日透玲珑影，烟生窈霭心。忽逢天际广，始觉所来深。
登数峰阁礼浙中死事六君子
作者：吴伟业
朝代：明
体裁：七言律诗

四山风急万松秋，遗庙西泠枕碧流。故国衣冠怀旧友，孤忠日月表层楼。赤虹剑血埋燕市，白马银涛走越州。盛事若修陪祀典，汉家园寝在昭丘。
登缥缈峰
作者：吴伟业
朝代：明
体裁：七言律诗

绝顶江湖放眼明，飘然如欲御风行。最高尚有鱼龙气，半岭全无鸟雀声。芳草青芜迷近远，夕阳金碧变阴晴。夫差霸业销沉尽，枫叶芦花钓艇横。
登缥缈峰
作者：吴伟业
朝代：明

绝顶江湖放眼明，飘然如欲御风行。最高尚有鱼龙气，半岭全无鸟雀声。芳草青芜迷远近，夕阳金碧变阴晴。夫差霸业销沈尽，枫叶芦花钓艇横。
白洋河
作者：吴伟业
朝代：明
体裁：五言律诗

胶海愁难定，孙恩战舰多。却闻挑白马，此处渡黄河。一战收豺虎，千军唱橐驼。淮西儿女笑，溟渤亦安波。
白燕吟
作者：吴伟业
朝代：明
体裁：古风

白燕庵头晚照红，摧颓毛羽诉西风。虽经社日重来到，终怯雕梁故垒空。当年掠地争飞俊，垂杨拂处帘栊映。徵君席上点微波，双栖有个凝妆靓。赵家姊妹斗婵娟，软语轻身鬓影偏。错信董君它日宠，昭阳舞袖出尊前。长安秾杏翩跹好，穿花捎蝶春风巧。楚雨孤城俦侣稀，归心一片江南草。缟素还家念主人，琼楼珠箔已成尘。雪衣力尽蓝田土，玉骨神伤汉苑春。衔泥从此依林木，窥檐讵肯樊笼辱。高举知无鸿鹄心，微生幸少乌鸢肉。探卵儿郎物命残，朱丝系足柘弓弹。伤心早已巢君屋，犹作徘徊怪鸟看。漫留指爪空回顾，差池下上秦淮路。紫颔关山梦怎归，乌衣门巷雏谁哺。头白天涯脱网罗，向人张口为愁多。啁啾莫向斜阳语，为唱袁生一曲歌。
白鹿湖陆墩诗
作者：吴伟业
朝代：明
体裁：七言律诗

招提东望柳堤深，雁浦鱼庄买棹寻。墩似谢公堪赌墅，湖如贺监早抽簪。云遮老屋容君卧，月落空潭照此心。百顷荷花千尺水，夜凉兄弟好披襟。
百草堂观剧
作者：吴伟业
朝代：明
体裁：七言律诗

肯将游侠误躬耕，爱客村居不入城。亭占绿畴朝置酒，船移红烛夜鸣筝。金齑斫鲙霜螯美，玉粒呼鹰雪爪轻。却话少年逢社饮，季心然诺是平生。
盐官僧香海问诗于梅村村梅大发以诗谢之
作者：吴伟业
朝代：明
体裁：古风

但访梅花来，今见梅花去。何必为村翁，重寻灌园处。种梅三十年，绕屋已千树。饥摘花蕊餐，倦抱花影睡。枯坐无一言，自谓得花意。师今远来游，恰与春光遇。索我囊中诗，搔首不能对。寄语谢故人，幽香养衰废。溪头三尺水，好洗梅魂句。
直溪吏
作者：吴伟业
朝代：明

直溪虽乡村，故是尚书里。短棹经其门，叫声忽盈耳。一翁被束缚，苦辞橐如洗。吏指所居堂，即贫谁信尔。呼人好作计，缓且受鞭垂。穿漏四五间，中已无窗几。屋梁记日月，仰视殊自耻。昔也三年成，今也一朝毁。贻我风雨愁，饱汝歌呼喜。官逋依旧在，府帖重追起。旁人共唏嘘，感叹良有以。东家瓦渐稀，西舍墙半圯。生涯分应尽，迟速总一理。居者今何栖，去者将安徙。明岁留空村，极目唯流水。
直溪吏
作者：吴伟业
朝代：明
体裁：古风

直溪虽乡村，故是尚书里。短棹经其门，叫声忽盈耳。一翁被束缚，苦辞橐如洗。吏指所居堂，即贫谁信尔。呼人好作计，缓且受鞭箠。穿漏四五间，中已无窗几。屋梁纪月日，仰视殊自耻。昔也三年成，今也一朝毁。贻我风雨愁，饱汝歌呼喜。官逋依旧在，府帖重追起。旁人共欷歔，感叹良有以。东家瓦渐稀，西舍墙半圯。生涯分应尽，迟速总一理。居者今何栖，去者将安徙。明岁留空村，极目唯流水。
短歌
作者：吴伟业
朝代：明
体裁：古风

王郎头白何所为，罢官岭表归来迟。衣囊已遭盗贼笑，襆被尚少亲朋知。我书与君堪太息，不如长作五羊客。君言垂老命如丝，纵不归人且归骨。入门别怀未及话，石壕夜半呼仓卒。胠箧从他误攫金，告缗怜我非怀璧。田园斥尽敝裘难，苦乏家钱典图籍。爱子摧残付托空，万卷飘零复奚惜。吁嗟乎十上长安不见收，千山远宦终何益。君不见郁孤台临数百尺，恶滩过处森刀戟。历遍风波到故乡，此中别有盘涡石。
石公山
作者：吴伟业
朝代：明
体裁：古风

真宰斸云根，奇物思所置。养之以天池，盆盎插灵异。初为仙家囷，百仞千仓闭。釜鬲炊云中，杵臼鸣天际。忽而遇严城，猿猱不能缒。远窥楼橹坚，逼视戈矛利。一关当其中，飞鸟为之避。仰睇微有光，投足疑无地。循级登层巅，天风豁苍翠。疲喘千犀牛，落落谁能制。伛偻一老人，独立拊其背。既若拱而揖，又疑隐而睡。此乃为石公，三问不吾对。
石榴
作者：吴伟业
朝代：明
体裁：五言律诗

五月华林晏，榴花入眼来。百株当户牖，万火照楼台。绛帐垂罗袖，红房出粉腮。江南逢巧笑，龋齿向人开。
石首
作者：吴伟业
朝代：明
体裁：五言律诗

采鲜诸狭少，打鼓伐藏冰。五月三江去，千金一网能。尾黄荷叶盖，腮赤柳条胜。笑杀儿童语，烹来可饭僧。
矾清湖
作者：吴伟业
朝代：明

吾宗老孙子，住在矾清湖。湖水清且涟，其地皆膏腴。堤栽百株柳，池种千石鱼。教僮数鹅鸭，绕屋开芙蕖。有书足以读，有酒易以沽。终老寡送迎，头发可不梳。相传范少伯，三徙由中吴。一舸从此去，在理或不诬。嗟予遇兵火，百口如飞凫。避地何所投，扁舟指菰蒲。北风晚正急，烟港生模糊。船小吹雨来，衣薄无朝哺。前村似将近，路转忽又无。仓皇值渔火，欲问心已孤。俄见葭菼边，主人出门呼。开栅引我船，扫室容我徒。我家两衰亲，上奉高堂姑。艰难总头白，动止需人扶。妻妾病伶仃，呕吐当中途。长女仅九龄，余泣犹呱呱。入君所居室，镫火映窗疏。宽闲分数寝，嬉笑喧诸雏。缚帚东西厢，行李安从奴。前窗张挂网，后壁挂耒锄。苦辞村地僻，客舍无精粗。剪韭烹伏雌，斫鲙炊彫胡。床头出浊醪，人倦消几壶。睡起日已高，晓色开烟芜。渔湾一两家，点染江村图。沙嘴何人舟，消息传姑苏。或云江州下，不比扬州屠。早晚安集掾，鞍马来南都。或云移民房，插箭下严符。囊橐归他人，妇女弃军俘。里老独晏然，催办今年租。馌耕看赛社，醵饮听呼卢。军马总不来，里巷相为娱。而我游其间，坦腹行徐徐。见人尽恭敬，不识谁贤愚。鱼虾盈小市，凫雁充中厨。月出浮溪光，万象疑沾濡。放楫凌沧浪，笑弄骊龙珠。夷犹发浩唱，礼法胡能拘。东南虽板荡，此地其黄虞。世事有反覆，变乱兴须臾。草草十数人，盟歃起里闾。兔园一老生，自诡读穰苴。渔翁争坐席，有力为专诸。舴艋饰于皇，蓑笠装犀渠。大笑掷钓竿，赤手搏于菟。欲夺夫差宫，坐拥专城居。予又出子门，十步九崎岖。脱身白刃间，性命轻锱铢。我去子亦行，后各还其庐。官军虽屡到，尚未成丘墟。生涯免沟壑，身计谋樵渔。买得百亩田，从子游长沮。天意不我从，世网将入驱。亲朋尽追送，涕泣登征车。吾生罹干戈，犹与骨肉俱。一官受逼迫，万事堪欷歔。倦策既归来，入室翻次且。念我平生人，惨憺留罗襦。秋雨君叩门，一见惊清癯。我苦不必言，但坐观髭须。岁月曾几何，筋力远不如。遭乱若此衰，岂得胜奔趋。十年顾妻子，心力都成虚。分离有定分，久暂理不殊，翻笑危急时，奔走徒区区。君时听我语，颜色惨不舒。乱世畏盛名，薄俗容小儒。生来远朝市，谓足逃沮洳。长官诛求急，姓氏属里胥。夜半闻叩门，瓶盎少所储。岂不惜堂构，其奈愁征输。庭树好追凉，剪伐存枯株。池荷久不闻，岁久填泥淤。废宅锄为田，荠麦生阶除。当时栖息地，零落今无余。生还爱节物，高会逢茱萸。好采篱下菊，且读囊中书。中怀苟自得，外物非吾须。君观鸱夷子，眷恋倾城姝。千金亦偶然，奚足称陶朱。不如弃家去，渔钓山之隅。江湖至广大，何惜安微躯。挥手谢时辈，慎勿空踌蹰。
矾清湖
作者：吴伟业
朝代：明
体裁：古风

吾宗老孙子，住在矾清湖。湖水清且涟，其地皆膏腴。堤栽百株柳，池种千石鱼。教僮数鹅鸭，绕屋开芙蕖。有书足以读，有酒易以沽。终老寡送迎，头发可不梳。相传范少伯，三徙由中吴。一舸从此去，在理或不诬。嗟予遇兵火，百口如飞凫。避地何所投，扁舟指菰蒲。北风晚正急，烟港生模糊。船小吹雨来，衣薄无朝餔。前村似将近，路转忽又无。仓皇值渔火，欲问心已孤。俄见葭菼边，主人出门呼。开栅引我船，扫室容我徒。我家两衰亲，上奉高堂姑。艰难总头白，动止需人扶。妻妾病伶丁，呕吐当中途。长女仅九龄，馀泣犹呱呱。入君所居室，灯火映窗疏。宽閒分数寝，嬉笑喧诸雏。缚帚东西厢，行李安从奴。前窗张挂网，后壁挂耒锄。苦辞村地僻，客舍无精粗。剪韭烹伏雌，斫鲙炊彫胡。床头出浊醪，人倦消几壶。睡起日已高，晓色开烟芜。渔湾一两家，点染江村图。沙嘴何人舟，消息传姑苏。或云江州下，不比扬州屠。早晚安集椽，鞍马来南都。或云移民房，插箭下严符。囊橐归他人，妇女充军俘。里老独晏然，催办今年租。馌耕看赛社，醵饮听呼卢。军马总不来，里巷相为娱。而我游其间，坦腹行徐徐。见人尽恭敬，不识谁贤愚。鱼虾盈小市，凫雁充中厨。月出浮溪光，万象疑沾濡。放楫凌沧浪，笑弄骊龙珠。夷犹发浩唱，礼法胡能拘。东南虽板荡，此地其黄虞。世事有反覆，变乱兴须臾。草草十数人，盟歃起里闾。兔园一老生，自诡读穰苴。渔翁争坐席，有力为专诸。舴艋饰馀皇，蓑笠装犀渠。大笑掷钓竿，赤手搏于菟。欲夺夫差宫，坐拥专城居。予又出子门，十步九崎岖。脱身白刃间，性命轻锱铢。我去子亦行，后各还其庐。官军虽屡到，尚未成邱墟。生涯免沟壑，身计谋樵渔。买得百亩田，从子学长沮。天意不我从，世网将人驱。亲朋尽追送，涕泣登征车。吾生罹干戈，犹与骨肉俱。一官受逼迫，万事堪欷歔。倦策既归来，入室翻次且。念我平生人，惨澹留罗襦。秋雨君叩门，一见惊清癯。我苦不必言，但坐观髭须。岁月曾几何，筋力远不如。遭乱若此衰，岂得胜奔趋。十年顾妻子，心力都成虚。分离有定分，久暂理不殊。翻笑危急时，奔走徒区区。君时听我语，颜色惨不舒。乱世畏盛名，薄俗容小儒。生来远朝市，谓足逃沮洳。长官诛求急，姓氏属里胥。夜半闻叩门，瓶盎少所储。岂不惜堂构，其奈愁征输。庭树好追凉，剪伐存枯株。池荷久不开，岁久填泥淤。废宅锄为田，荠麦生阶除。当时栖息地，零落今无馀。生还爱节物，高会逢茱萸。好采篱下菊，且读囊中书。中怀苟自得，外物非吾须。君观鸱夷子，眷恋倾城姝。千金亦偶然，奚足称陶朱。不如弃家去，渔钓山之隅。江湖至广大，何惜安微躯。挥手谢时辈，慎勿空踌蹰。
破山兴福寺僧鹤如五十
作者：吴伟业
朝代：明
体裁：五言律诗

听法穿云过，传经泛海来。花深山径远，石破讲堂开。潭出高人影，泉流古佛苔。长留千岁鹤，声绕读书台。
神山夜宿赠诸乾一
作者：吴伟业
朝代：明
体裁：五言律诗

高士能调鹤，仙人得卧龙。穿云三径杖，听月五更钟。管乐名堪亚，彭佺道自浓。独来天际住，啸咏赤城松。
福源寺
作者：吴伟业
朝代：明
体裁：五言律诗

千尺攒云岭，金银佛寺开。鹿仙吹笛过，龙女换珠来。泉绕谭经苑，松依说法台。萧梁留古树，风雨不凡材。
秋夜不寐
作者：吴伟业
朝代：明
体裁：五言律诗

秋多入众音，不寐夜沉沉。浩劫安危计，浮生久暂心。邻鸡残梦断，窗雨一灯深。薄冷披衣起，晨乌已满林。
秋日锡山谒家伯成明府临别酬赠
作者：吴伟业
朝代：明
体裁：古风

吾家司马山阴公，子弟变化风云中。雕戈带砺周京改，碣石关河禹穴通。泰伯城头逢季子，登高极目霜枫紫。七十烟峦笠泽图，三千岁月勾吴史。遍观易象与春秋，鲁颂唐风费考求。缟带赠来同白璧，干将铸就胜纯钩。此中尽说春申涧，草荒幸舍飞凫雁。珠履何人解报恩，蒯缑枉自勤垂盼。黄初才子好加餐，季重翩翩画省看。早负盛名游邺下，只今诗酒驻江干。江干足比梁园胜，追陪衰叟招枚乘。八斗君堪跨建安，一编我尚惭长庆。剡山东望故人遥，玉局金吾未寂寥。汗简旧开都护府，兰台新插侍中貂。感君意气从君饮，灯火松窗安伏枕。数枝寒菊映琴心，百斛清泉定茶品。归家回首木兰舟，钟鼓高城暮霭收。最是九龙山下水，伴人离抱向东流。
秣陵口号
作者：吴伟业
朝代：明
体裁：七言律诗

车马垂杨十字街，河桥灯火旧秦淮。放衙非复通侯第，废圃谁知博士斋。易饼市傍王殿瓦，换鱼江上孝陵柴。无端射取原头鹿，收得长生苑内牌。
秦留仙寄畅园三咏 其一 山池塔影
作者：吴伟业
朝代：明
体裁：五言律诗

黛色常疑雨，溪堂正早秋。乱山来众响，倒景漾中流。似有一帆至，何因半塔留。眼前通妙理，斜日在峰头。
秦留仙寄畅园三咏 其三 宛转桥
作者：吴伟业
朝代：明
体裁：五言律诗

斜月挂银河，虹桥乐事多。花欹当曲槛，石碍折层波。客子沉吟去，佳人窈窕过。玉箫知此意，宛转采莲歌。
秦留仙寄畅园三咏 其二 惠井支泉
作者：吴伟业
朝代：明
体裁：五言律诗

石断源何处，涓涓树底生。遇风流乍急，入夜响尤清。枕可穿云听，茶频带月烹。只因愁水递，到此暂逃名。
穆大苑先卧病桐庐初归喜赠
作者：吴伟业
朝代：明
体裁：七言律诗

富春山下趁归风，客病孤舟夜雨中。千里故园惟旧友，十年同学半衰翁。药炉愧我形容槁，腹尺输君饮啖工。却向清秋共消损，一尊无恙笑颜红。
穿山
作者：吴伟业
朝代：明
体裁：五言律诗

势削悬崖断，根移怒雨来。洞深山转伏，石尽海方开。废寺三盘磴，孤云五尺台。苍然飞动意，未肯卧蒿莱。
立夏日陪园次郡伯过孙山人太白亭落成置酒分韵得人字
作者：吴伟业
朝代：明
体裁：七言律诗

春尽山空鹤唳频，乱云归处锁松筠。江湖有道容奇士，关陇无家出俊人。招隐起亭吟社客，散仙留冢醉眠身。一瓢零落残诗在，谁伴先生理钓缗。
简武康姜明府·其一
作者：吴伟业
朝代：明
体裁：五言律诗

地僻谁闻政，知君自不同。放衙山色里，听事水声中。竹税官桥市，茶商客渚篷。前溪歌舞在，父老习遗风。
简武康姜明府·其二
作者：吴伟业
朝代：明
体裁：五言律诗

花发讼庭香，松风夹道凉。溪喧因纸贵，邑静为蚕忙。鱼鸟高人政，烟霞仙吏装。知君趋召日，取石压归航。
红林檎近·春思
作者：吴伟业
朝代：明
体裁：词

龟甲屏还掩，博山香未焦。鹦鹉暖犹睡，晓莺上花梢。醒来抬身半晌，细雨湿梦无聊。女伴戏问春宵。笑颊晕红潮。黛眉新月偃，罗袜小莲袎，更衣拢鬓，背人自折樱桃。怨玉郎起早，日长倦绣，小楼花落吹洞箫。
纪事
作者：吴伟业
朝代：明
体裁：七言律诗

鄠杜山南起直庐，从禽载笔有相如。秋风讲武临熊馆，乙夜横经胜石渠。七萃车徒堪讨习，百家图史可佃渔。上林兽簿何曾问，叩马无烦谏猎书。
细林夜集送别倩扶女郎
作者：吴伟业
朝代：明
体裁：五言律诗

远翠入嚬眉，轻寒袖半垂。花生神女庙，月落影娥池。深竹微风度，晴沙细履移。回看下山路，红烛为谁迟。
织女
作者：吴伟业
朝代：明
体裁：五言律诗

轧轧鸣梭急，盈盈涕泪微。悬知新样锦，不理旧残机。天汉期还待，河梁事已非。玉箱今夜满，我独赋无衣。
织妇词
作者：吴伟业
朝代：明
体裁：古风

黄茧缲丝不成匹，停梭倚柱空太息。少时织绮贡尚方，官家曾给千金直。孔雀蒲桃新样改，异䌰奇文不遑识。桑枝渐枯蚕已老，中使南来催作早。齐纨鲁缟车班班，西出玉关贱如草。黄龙袱子紫橐驼，千箱万叠奈尔何。
维摩枫林绝胜则公独闭关结足出新诗见示
作者：吴伟业
朝代：明
体裁：五言律诗

遇赏只枯坐，秋林自着霜。道心黄叶澹，胜事白云忘。涧水通茶灶，山花对石床。静中幽思足，为我出诗囊。
缥缈峰
作者：吴伟业
朝代：明
体裁：古风

兹峰非云高，高与众山别。其下多嵌空，天风吹不折。插根虚无际，缥缈为险绝。细径缘山腰，人声来木末。篮舆杂徒步，佳处欣屡歇。跻岭路倍艰，往往揽垂葛。灏气凌泬寥，一身苦冰雪。轻心出天地，羽翮生髣髴。杖底拨残云，了了见吴越。曜灵烛沧浪，滉瀁金光发。阴霞俄已变，惨澹玄云结。归筇破暝霭，半岭值虹蜺。始知清境杳，迹共人鸟灭。丹砂定可求，苦为妻子夺。看君衣上云，飞过松间月。
翠峰寺遇友
作者：吴伟业
朝代：明
体裁：五言律诗

卧疾峰腰寺，欹危脚步劳。松声侵殿冷，花势拥楼高。薄俗诗书贱，空山将吏豪。不堪从置酒，白发自萧骚。
胥王庙
作者：吴伟业
朝代：明
体裁：五言律诗

伍相丹青像，须眉见老臣。三江筹楚越，一剑答君亲。云壑埋忠愤，风涛诉苦辛。平生家国恨，偏遇故乡人。
胶州
作者：吴伟业
朝代：明
体裁：五言律诗

将已三年惫，兵须六郡豪。一时缘调遣，平昔滥旌旄。后顾忧辎重，前军敢遁逃。只今宜早击，都护莫辞劳。
脍残
作者：吴伟业
朝代：明
体裁：五言律诗

弃掷诚何细，夫差信老饕。微茫经匕箸，变化入波涛。风俗银盘荐，江湖玉馔高。六千残卒在，脱网总秋毫。
自信
作者：吴伟业
朝代：明
体裁：七言律诗

自信平生懒是真，底须辛苦踏春尘。每逢墟落愁戎马，却听风涛话鬼神。浊酒一杯今夜醉，好花明日故园春。长安冠盖知多少，头白江湖放散人。
自叹
作者：吴伟业
朝代：明
体裁：七言律诗

误尽平生是一官，弃家容易变名难。松筠敢厌风霜苦，鱼鸟犹思天地宽。鼓枻有心逃甫里，推车何事出长干。旁人休笑陶弘景，神武当年早挂冠。
芦洲行
作者：吴伟业
朝代：明
体裁：古风

江岸芦洲不知里，积浪吹沙长滩起。云是徐常旧赐庄，百战勋名照江水。禄给朝家礼数优，子孙万石未云酬。西山诏许开煤冶，南国恩从赐荻洲。江水东流自朝暮，芦花瑟瑟西风渡。金戈铁马过江来，朱门大第谁能顾。惜薪司按先朝册，勋产芦洲追籽粒。已共田园没县官，仍收子弟徵租入。我家海畔老田荒，亦长芦根岂赐庄。州县逢迎多妄报，排年赔累是重粮。丈量亲下称芦政，鞭笞需索轻人命。胥吏交关横派征，差官恐喝难供应。江南尺土有人耕，踏勘终无豪占情。徒起冉科民力尽，却亏全课国租轻。诏书昨下知民病，解头使用今朝定。早破城中数百家，芦田白售无人问。休嗟百姓困诛求，憔悴今看旧五侯。只好负薪煨马矢，敢谁伐荻上渔舟。君不见旧洲已没新洲出，黄芦收尽江潮白。万束千车运入城，草场马厩如山积。樵苏犹向钟山去，军中日日烧陵树。
芦笔
作者：吴伟业
朝代：明
体裁：七言律诗

采箬编蒲课笔耕，织帘居士擅书名。扫来鲁壁枯难用，焚就秦灰煮不成。飞白夜窗花入梦，草玄秋阁雁衔横。中山本是卢郎宅，错认移封号管城。
苦雨
作者：吴伟业
朝代：明
体裁：五言律诗

乱烟孤望里，雨色到诸峰。野涨馀寒树，江昏失暝钟。夜深溪碓近，人语钓船逢。愁听惟支枕，艰难愧老农。
苦雨
作者：吴伟业
朝代：明
体裁：五言律诗

响苦滴残更，愁中耳倍明。生涯贪旧业，天意误躬耕。乞火泥连屋，输租潦满城。谁家歌舞宴，彻晓不闻声。
茄牛
作者：吴伟业
朝代：明
体裁：七言律诗

击鼓喧阗笑未休，泥车瓦狗出同游。生成岂比东邻犊，觳觫何来孺子牛。老圃盘餐誇特杀，太牢滋味入常羞。看他诸葛贪游戏，苦斗儿曹巧运筹。
茧虎
作者：吴伟业
朝代：明
体裁：七言律诗

南山五日镜奁开，綵索春葱缚轶材。奇物巧从蚕馆制，内家亲见豹房来。越巫辟恶镂金胜，汉将擒生画玉台。最是茧丝添虎翼，难将续命诉牛哀。
茸城客楼大风晓寒吟眺以示友圣九日玉符诸子
作者：吴伟业
朝代：明
体裁：五言律诗

偶作扁舟兴，偏逢旅夜穷。鸦啼残梦树，客话晓楼风。月落三江外，城荒万马中。空持一尊酒，歌哭与谁同。
茸城行
作者：吴伟业
朝代：明
体裁：古风

朝出胥门塘，暮泊佘山麓。旁带三江襟扈渎，五茸城是何王筑。泖塔霜高稻叶黄，淀湖雨过莼丝绿。百年以来誇胜事，丹青图卷高珠玉。学士挥毫清秘楼，徵君隐几逍遥谷。前辈风流书画传，后生贤达声华续。给事才名矫若龙，山公人地清如鹄。汗简销沉又几秋，沧江屡建高牙纛。不知何处一将军，到日雄豪炙手薰。羊侃后房歌按队，陈豨宾客剑成群。刻金为漏三更箭，错宝施床五色文。异物江淮尝月进，新声京雒自天闻。承恩累赐华林宴，归镇高谈横海勋。未见尺书收草泽，徒誇名字得风云。此地江湖绾锁钥，家擅陶朱户程卓。千箱布帛运轺车，百货鱼盐充邸阁。将军一一数高赀，下令搜牢遍墟落。非为仇家告并兼，即称盗贼通囊橐。望屋遥窥室内藏，算缗似责从前诺。敢信黔娄脱网罗，早看猗顿填沟壑。窟室飞觞传箭催，博场戏责横刀索。纵有名豪解折行，可堪小户胜狂药。将军沉湎不知止，箕踞当筵任颐指。拔剑公收伍伯妻，鸣�射杀良家子。江表争猜张敬儿，军中思缚卢从史。枉破城南十万家，养士何无一人死。贪财好色英雄事，若辈屠沽安足齿。君不见夫差猎骑何翩翩，五茸春草城南天。雉媒飞起发双矢，西施笑落珊瑚鞭。湖山足纪当时胜，歌舞犹为后代传。陆生文士能为将，勋名三世才难量。河桥虽败事无成，睥睨千秋肯谁让。代有文章占数公，烟霞好处偏神王。兵火烧残万卷空，大节英声未凋丧。一朝遽落老兵手，百里溪山复何有。已见衣冠拜健儿，苦无丘壑安穷叟。茸城杨柳郁婆娑，欲系扁舟奈晚何。盘龙浦上行人少，唳鹤滩头战舰多。我望严城听街鼓，鲈鱼沽酒扣舷歌。侧身回视忽长笑，此亦当今马伏波。
荡子失意行赠李云田
作者：吴伟业
朝代：明
体裁：古风

君家楚山下，门前溪水流。愿识贤与豪，不羡公与侯。动足有万里，妻子何能留。丈夫重意气，耻为儿女柔。中夜理瑶瑟，思妇当高楼。莺花二三月，送君下扬州。小孤白浪恶，肠断征帆收。长干娇丽地，一顾嘶骅骝。菡萏亦已落，兰杜方经秋。十月严风寒，剪烛纫衣裘。太行车轮摧，落叶填霜沟。君又自兹去，匹马将谁投。赵女颜如花，窈窕回明眸。皎皎双行缠，巧笑搴罗帱。男儿重红粉，妾梦轻浮沤。今年附书至，慰讯犹绸缪。客囊无长物，旅病才新瘳。途穷徇知已，进止讵自由。狂走三十年，布褐空蒙头。不如归去来，渔钓沧浪讴。大儿诵文史，小妇弹箜篌。南村沽社酒，西舍牵耕牛。人生一蘧庐，漂泊如飞鸥。得意匪为乐，失路宁关愁。居为段干隐，出作卢敖游。我欲竟此曲，君笑登扁舟。碧天浩无际，极目徒悠悠。
莫釐峰
作者：吴伟业
朝代：明
体裁：五言律诗

始信一生误，未来天际看。乱峰经数转，远水忽千盘。独立久方定，孤怀骤已宽。亦知归径晚，老续此游难。
莲蓬人
作者：吴伟业
朝代：明
体裁：七言律诗

独立平生重此翁，反裘双袖倚东风。残身颠倒凭谁戏，乱服粗疏耻便工。共结苦心诸子散，早拈香粉美人空。莫嫌到老丝难断，总在污泥不染中。
菩萨蛮 野景 闺词
作者：吴伟业
朝代：明
体裁：词

谢家池馆桐花甃。画屏曲屈翘红袖。欲剪凤凰衫，青虫摇羽簪。一枝双豆蔻，浅立东风瘦。春思远于山，眉痕凡几弯。
菩萨蛮·野景
作者：吴伟业
朝代：明
体裁：词

江天漠漠寒云白。长桥客醉閒吹笛。沙嘴荻花秋，垂萝拂钓舟。危峰欹半倚。仄径苍苔屐。欲上最高亭，远山无数横。
萧何
作者：吴伟业
朝代：明
体裁：五言绝句

萧相营私第，他年畏势家。岂知未央殿，壮丽只栖鸦。
萧史青门曲
作者：吴伟业
朝代：明
体裁：古风

萧史青门望明月，碧鸾尾扫银河阔。好畤池台白草荒，扶风邸舍黄尘没。当年故后媫妤家，槐市无人噪晚鸦。却忆沁园公主第，春莺啼杀上阳花。呜呼先皇寡兄弟，天家贵主称同气。奉车都尉谁最贤，巩公才地如王济。被服依然儒者风，读书妙得公卿誉。大内倾宫嫁乐安，光宗少女宜加意。正值官家从代来，王姬礼数从优异。先是朝廷启未央，天人宁德降刘郎。道路争传长公主，夫婿豪华势莫当。百两车来填紫陌，千金榼送出雕房。红窗小院调鹦鹉，翠馆繁筝叫凤皇。白首傅玑阿母饰，绿鞲大袖骑奴装。灼灼夭桃共秾李，两家姊妹骄纨绮。九子鸾雏斗玉钗，钗工百万恣求取。屋里熏炉滃若云，门前钿毂流如水。外家肺腑数尊亲，神庙荣昌主尚存。话到孝纯能识面，抱来太子辄呼名。六宫都讲家人礼，四节频加戚里恩。同谢面脂龙德殿，共乘油壁月华门。万事荣华有消歇，乐安一病音容没。莞蒻桃笙朝露空，温明秘器空堂设。玉房珍玩宫中赐，遗言上献依常制。却添驸马不胜情，至尊览表为流涕。金册珠衣进太妃，镜奁钿合还夫婿。此时同产更无人，宁德来朝笑语真。忧及四方宵旰甚，自家兄妹话艰辛。明年铁骑烧宫阙，君后仓黄相诀绝。仙人楼上看灰飞，织女桥边听流血。慷慨难从巩公死，乱离怕与刘郎别。扶携夫妇出兵间，改朔移朝至今活。粉碓脂田县吏收，妆楼舞阁豪家夺。曾见天街羡璧人，今朝破帽迎风雪。卖珠易米返柴门，贵主凄凉向谁说。苦忆先皇涕泪涟，长平娇小最堪怜。青萍血碧它生果，紫玉魂归异代缘。尽叹周郎曾入选，俄惊秦女遽登仙。青青寒食东风柳，彰义门边冷墓田。昨夜西窗仍梦见，乐安小妹重欢宴。先后传呼唤捲帘，贵妃笑折樱桃倦。玉阶露冷出宫门，御沟春水流花片。花落回头往事非，更残灯灺泪沾衣。休言傅粉何平叔，莫见焚香卫少儿。何处笙歌临大道，谁家陵墓对斜晖。只看天上琼楼夜，乌鹊年年它自飞。
蒲萄
作者：吴伟业
朝代：明
体裁：五言律诗

百斛明珠富，清阴翠幕张。晓悬愁欲坠，露滴爱先尝。色映金盘果，香流玉碗浆。不劳葱岭使，常得进君王。
蘋婆
作者：吴伟业
朝代：明
体裁：五言律诗

汉苑收名果，如君满玉盘。几年沙海使，移入上林看。对酒花仍艳，经霜实未残。茂陵消渴甚，饱食胜加餐。
虎丘中秋新霁
作者：吴伟业
朝代：明
体裁：五言律诗

万籁广场合，道人心地平。天留今夜月，雨洗去年兵。歌管星河动，禅灯风露清。凄凉阖闾墓，断壑起松声。
虞美人
作者：吴伟业
朝代：明
体裁：七言绝句

咸阳宫阙早成尘，莫听歌声涕泪频。若遇戚姬悲薄命，幸无如意胜夫人。
蚤起
作者：吴伟业
朝代：明
体裁：五言律诗

蚤凉成偶游，惜爽憩南楼。棋响鸟声动，茶烟花气浮。衫轻人影健，风细客心柔。馀兴閒支枕，清光浅梦收。
蛤蜊
作者：吴伟业
朝代：明
体裁：五言律诗

彊饭无良法，全凭适口汤。食经高此族，酒客得谁方。水断车螯味，厨空牡蛎房。江南沈昭略，苦嗜不能尝。
蝉猴
作者：吴伟业
朝代：明
体裁：七言律诗

仙蜕谁传不死方，最高枝处忆同行。移将吸露迎风意，做就轻躯细骨妆。薄鬓影如逢越女，断肠声岂怨齐王。内家近作通侯相，赐出貂蝉傲粉郎。
行路难·其一
作者：吴伟业
朝代：明
体裁：古风

奉君乘鸾明月之美扇，耶溪赤堇之宝刀。莞蒻桃笙之绮席，阳阿激楚之洞箫。丈夫得意早行乐，歌舞任侠称人豪。举杯一歌行路难，酒阑钟歇风萧萧。
行路难·其七
作者：吴伟业
朝代：明
体裁：古风

君不见黄河之水从天来，一朝乃没梁王台。梁王台成高崔嵬，禁门平旦车如雷。千尺金堤坏，百里严城开。君臣将相竟安在，化为白鼋与黄能。乃知水可亡人国，昆明劫灰何如哉。
行路难·其三
作者：吴伟业
朝代：明
体裁：古风

君不见无须将闾叫呼天，赐钱请葬骊山边。父为万乘子黔首，不得耕种咸阳田。君不见金墉城头高百尺，河间成都弄刀戟。草木萌芽杀长沙，狂风烈烈吹枯骨。人生骨肉那可保，富贵荣华几时好。龙子作事非寻常，夺枣争梨天下扰。金床玉几不得眠，一朝零落同秋草。
行路难·其九
作者：吴伟业
朝代：明
体裁：古风

伏轼说人主，谈笑称上客。一见赐黄金，再见赐白璧。夜半宫中独召见，母弟通侯皆避席。上殿批逆鳞，下殿犯贵戚。犀首进谗谮，韩非受指摘。夜走函谷关，逡巡不能出。君不见范雎折胁惩前事，身退功成归蔡泽。
行路难·其二
作者：吴伟业
朝代：明
体裁：古风

长安巧工制名灯，七龙五凤光层层。中有青荧之朱火，下有映彻之澄冰。游鱼扬鬐肆瀺灂，飞鸟奋翼思鶱腾。黑风吹来遍槐市，狂花振落烧觚棱。金吾之威不能禁，铁柱倒塌铜盘倾。使人策马不能去，青燐鬼哭唯空城。
行路难·其五
作者：吴伟业
朝代：明
体裁：古风

君不见南山松柏何葱菁，于世无害人无争。斧声丁丁满崖谷，不知其下何王陵。玉箱夜出宝衣尽，冬青叶落吹鱼灯。石马无声缺左耳，丰碑倒折缠枯藤。当时公卿再拜下车过，今朝蔓草居人耕。
行路难·其八
作者：吴伟业
朝代：明
体裁：古风

男儿读书良不恶，屈首残编务穿凿。穷年矻矻竟无成，徒使声华受萧索。君不见王令文章今大进，邱公官退才亦尽。寂寂斋居自著书，太玄奇字无人问。
行路难·其六
作者：吴伟业
朝代：明
体裁：古风

汉家身毒镜，大如八铢钱。蒲桃锦囊虽黯澹，盘龙婉转丝结连。云是宣皇母后物，摩挲爱惜宫中传。土花埋没今千年。对此抚几长叹息，金张许史皆徒然。
行路难·其十
作者：吴伟业
朝代：明
体裁：古风

君不见郑庄洗沐从知交，倾身置驿长安郊。又不见任君谈辞接后进，冠盖从游数百乘。人生盛名致宾客，失势人情谅非昔。年少停车莫扫门，故人行酒谁离席。
行路难·其十一
作者：吴伟业
朝代：明
体裁：古风

直谏好言事，召见拜司隶。弹劾中黄门，鲠切无所避。天子初见容，谓是敢言吏。以兹增感激，居官厉锋气。奏对金商门，缚下都船狱。髡头徙朔方，众怒犹不足。私剑揣其喉，赤车再收族。横尸都亭前，妻子不敢哭。酒色作直都杀人，藏头畏尾徒碌碌。
行路难·其十七
作者：吴伟业
朝代：明
体裁：古风

结带理流苏，流苏纷乱不能理。当时罗帷鉴明月，皎皎容华若桃李。一自君出门，深闺厌罗绮。有人附书还，君到长干里。名都莺花发皓齿，知君眷眷婵娟子。太行之山黄河水，君心不测竟如此。寄君翡翠之鹣钗，傅玑之堕珥。劝君归来且欢喜。卧疾空床为君起。
行路难·其十三
作者：吴伟业
朝代：明
体裁：古风

平生侠游尚轻利，剧孟为兄灌夫弟。使酒骂坐人，探丸斫俗吏。流血都市中，追兵数十骑。借问追者谁，云是灞陵杜稚季。抽矢弗射是故人，两马相逢互交臂。吾徒岂相厄，便当从此逝。泰山羊氏能藏迹，北海孙公堪避世。复壁埋名二十年，赦书却下咸阳尉。归来故乡无负郭，破家结客成何济。
行路难·其十二
作者：吴伟业
朝代：明
体裁：古风

拔剑横左膝，嗔目悲歌向坐客。我初从军缚裤褶，手击黄獐弓霹雳。生来不识官家贵，带甲持兵但长揖。驱马来中原，尚书奏功级。前庭论爵赏，后殿赐饮食。乌瓛家儿坐我上，坏坐争言多酒失。御史弹文读且紏，待罪惊忧不敢出。还君绛衲两当衫，归去射猎终南山。
行路难·其十五
作者：吴伟业
朝代：明
体裁：古风

丈夫少年使绝域，从行吏士交河卒。布衣功拜甘泉侯，独护高车四十国。蒲萄美酒樽中醉，汗血名驹帐前立。富贵归故乡，上书乞骸骨。汉使遮玉关，不遣将军入。军中夜唱行路难，条支海上秋风急。
行路难·其十八
作者：吴伟业
朝代：明
体裁：古风

吾将老焉惟糟邱，裸身大笑轻王侯。礼法之士憎如雠，此中未得逍遥游。不如饮一斗，颓然便就醉，执法在前无所畏。君不见嵇生幽愤阮生哭，箕踞狂呼不得意。
行路难·其十六
作者：吴伟业
朝代：明
体裁：古风

西莫过金牛关，悬崖铁锁猿猱攀。南莫过恶道滩，盘涡利石戈矛攒。猩猩啼兮杜鹃叫，落日青枫山鬼啸。篁竹深岩不见天，我所悲兮在远道。
行路难·其十四
作者：吴伟业
朝代：明
体裁：古风

今我思出门，图作雒阳贾，东游陈郑北齐鲁。白璧一双交王公，明珠十斛买歌舞。关中轺车方算缗，高艑峨峨下荆楚。道阻淮南兵，货折河东估。朝为猗顿暮黔娄，乞食吹箫还故土。
行路难·其四
作者：吴伟业
朝代：明
体裁：古风

愁思忽不乐，乃上咸阳桥。盘螭蹲兽势相齧，谽呀口鼻吞崩涛。当时平明出万骑，马蹄蹀躞何逍遥。长安冠盖一朝改，紫裘意气非吾曹。柴车辟易伏道畔，舍人辞去妻孥嘲。人生太行起面前，何必褒斜栈阁崎岖高。
补禊
作者：吴伟业
朝代：明
体裁：七言律诗

春风好景定昆池，散诞天涯却误期。溱洧漫搴芳杜晚，雒滨须泛羽觞迟。右军此会仍堪记，白傅重游共阿谁。故事禊堂看赐柳，年来无复侍臣知。
西子
作者：吴伟业
朝代：明
体裁：七言绝句

霸越亡吴计已成，论功也合赏倾城。西施亦有弓藏惧，不独鸱夷变姓名。
西巘顾侍御招同沈山人友圣虎丘夜集作图纪胜因赋长句
作者：吴伟业
朝代：明
体裁：古风

汉阳仙人乘黄鹄，朝发三巴五湖宿。春深潮满阖闾城，剪得晴川半篙绿。锦泾催动木兰桡，恣讨名山纵心目。判牍挥毫拨若云，支筇屏骑从惟鹿。苍丘虎气郁腾骧，一片盘陀径广场。平座千人填语笑，危栏百尺沸丝簧。夫差石上杯浮月，欧冶池边剑拂霜。花雨讲台孤塔迥，风流舍宅六朝荒。曾来此地探奇迹，薄晚迎流刺舟入。携手何人沈与吴，词客青衫我头白。脱略才知兴会真，冥搜务取烟霞适。火照灵湫暑月寒，钟埋苦雾阴崖黑。鲁公擘窠字如斗，忠孝轮囷鬼神走。藓剥苔侵耿不磨，手扪沉吟立来久。重烧官烛奏鹍弦，今夕欢游逢快友。后约须听笠泽莺，临分忍折阊门柳。七里山塘五月天，玉丝金管自年年。江村茶熟桥成市，溪馆花开树满船。贺老一歌尝月下，泰娘双桨即门前。泥车瓦马儿童戏，竹几蕉团估客眠。万事韶华有凋替，烟芜渐失层峦翠。鼠窜回廊僧舍空，鸦啼废井渔扉闭。赤幰黄骢佳气浮，姑苏台上春风细。令出天清鹳鹤高，诗成日落溪山丽。笋屐篮舆逐后尘，碧油帘舫夜留宾。栖迟我已伤颓老，历落君偏重散人。好把丹青垂胜事，可凭诗卷息閒身。襄阳寺壁摹羊祜，句曲山图补许询。妙手生绡经想像，兔毫点出双瞳王。抱膝看云见礧砢，支颐藉草耽疏放。半衲谁堪竺道生，一樽足拟陶元亮。绢素流传天壤存，他年相见欣无恙。黄鹤高飞玉笛残，旧游我亦梦湘沅。峭帆此去应千里，郢树参差响急滩。饮君酒，送君还，王程长作画图看。携将老笔龙眠辈，写尽江南江北山。
西江月 灵岩听法 咏别
作者：吴伟业
朝代：明
体裁：词

乌鹊桥头夜话，樱桃花下春愁。廉纤细雨绿杨舟。画阁玉人垂手。红袖盈盈粉泪，青山剪剪明眸。今宵好梦倩谁收。一枕别时残酒。
西江月 灵岩听法 咏雪塑僧伽像
作者：吴伟业
朝代：明
体裁：词

透出光明眼耳，忍来冰雪心肠。坐时两手且收藏。捏弄儿童无状。著体生成冷絮，开门自在斋粮。大千世界尽银装。到得来朝一样。
西江月 灵岩听法 春思
作者：吴伟业
朝代：明
体裁：词

娇眼斜回帐底，酥胸紧贴灯前。匆匆归去五更天。小胆怯谁瞧见。臂枕馀香犹腻，口脂微印方鲜。云踪雨迹故依然，掉下一床花片。
西江月·灵岩听法
作者：吴伟业
朝代：明
体裁：词

昔日君王舞榭，而今般若经台。千年霸业总成灰。只有白云无碍。看取庭前柏树，那些石上青苔。残山废塔讲堂开。明月松间长在。
西田诗·其一
作者：吴伟业
朝代：明
体裁：古风

穿筑倦人事，田野得自然。偶来北郭外，学住西溪边。道大习隐难，地僻起众传。而我忽相访，棹入菰蒲天。落日浮远树，桑柘生微烟。径转蹊路迷，凫鸭引我船。香近闻芰荷，卧入花鲜妍。人语出垂柳，曲岸渔槎偏。执手顾而笑，此乃吾西田。长得君辈客，野兴同流连。藉草倾一壶，聊以娱馀年。
西田诗·其三
作者：吴伟业
朝代：明
体裁：古风

别业多幽处，探源更不穷。堤沿密筱尽，路细竹扉通。石罅枯泉过，菖蒲间碧丛。一亭压溪头，鱼藻如游空。扁舟更不系，出没柳阴风。小阁收平芜，良苗何雍容。此绿讵可画，变化阴晴中。隔冈见村舍，曲背驱牛翁。苦言官长峻，未敢休微躬。朴陋矜诗书，无乃与我同。日落掩扉去，满地桃花红。
西田诗·其二
作者：吴伟业
朝代：明
体裁：古风

到此身世宽，息心事樵牧。舍南一团焦，云以饭黄犊。入门沿长廊，虚堂敞心目。把卷倚新桐，持杯泛南菊。曲处通帘栊，茶香具含蓄。俄穿密室暗，倏遇清溪绿。碧水开红蕖，娟娟媚幽独。有鸟立层波，垂翅清如玉。对此不能去，溪光好留宿。月照寒潭深，经声入寒竹。徙倚良有悟，閒房道书读。
西田诗·其四
作者：吴伟业
朝代：明
体裁：古风

常言爱茅斋，投老才剪葺。创置依旧图，新意出彷佛。苍然一笠寒，能添夕阳色。细影悬晨光，一一清露滴。卞生工丹青，妙手固谁匹。山村贪无人，取意先自适。想像生云烟，为我开素壁。了了见千峰，可以携手入。道人十年梦，惆怅平生屐。此地足卧游，不负幽人室。愿以求长生，芝草堪采食。
观棋·其一
作者：吴伟业
朝代：明
体裁：七言绝句

深院无人看剧棋，三郎胜负玉环知。康猧乱局君王笑，一道哥舒布算迟。
观棋·其三
作者：吴伟业
朝代：明
体裁：七言绝句

閒向松窗覆旧图，当年国手未全无。南风不竞君知否，抉眼胥门看入吴。
观棋·其二
作者：吴伟业
朝代：明
体裁：七言绝句

小阁疏帘枕簟秋，昼长无事为忘忧。西园近进修宫价，博进知难赌广州。
观棋·其五
作者：吴伟业
朝代：明
体裁：七言绝句

玄黄得失有谁凭，上品还推国手能。公道世人高下在，围棋中正柳吴兴。
观棋·其六
作者：吴伟业
朝代：明
体裁：七言绝句

莫将绝艺向人誇，新势斜飞一角差。局罢儿童閒数子，不知胜负落谁家。
观棋·其四
作者：吴伟业
朝代：明
体裁：七言绝句

碧殿春深赌翠钿，寿王游戏玉床前。可怜一子难饶借，杀却抛残到那边。
观王石谷山水图歌
作者：吴伟业
朝代：明
体裁：古风

世间胜事谁能识，兵戈老尽丹青客。真宰英灵厌寂寥，江山幻出王郎笔。王郎展卷閒窗净，良久呼之曾不应。剪水双瞳镇日看，侧身似向千峰进。一时儒雅高江东，气韵吾推里两翁。师授虽真肯沿袭，后生更自开蚕丛。取象经营巧且密，丰神点拂天然中。䪺挫淋漓写胸臆，研精毫发摹宗工。广陵花月扁舟送，贵戚豪华盛供奉。不惜黄金购画图，好奇往往轻南宋。妙手装潢技绝伦，残缣断墨俄飞动。阖闾城下收藏家，诛求到骨愁生涯。仅存数轴用娱老，载去西风响鹿车。君也侯门趿珠履，晴日湘帘凭画几。奕罢双童捧箧来，狎客何知亦咨美。笑持茗碗听王郎，鉴别妍蚩臻妙理。作者风流异代逢，赏心拊掌王孙喜。枉买青娥十万钱，移人尤物惟山水。王郎驰誉满通都，软裘快马还东吴。道边相识半穷饿，致身犹是忧妻孥。羡君人材为世出，盛年绝艺须难得。好求真诀走名山，粉本终南兼少室。揽取荆关入掌中，归帆重补烟江色。诸侯书币迷深处，搦管松根醉箕踞。绢素流传天壤间，白云万里飞来去。
观蜀鹃啼剧有感
作者：吴伟业
朝代：明

花发春江望眼空，杜鹃声切画帘通。亲朋形影镫前月，家国音书笛里风。百口悔教从鸟道，一官催去堕蚕丛。雪山盗贼今何处，肠断箜篌曲未终。江关萧瑟片帆留，策马俄成万里游。失计未能全爱子，端居何用觅封侯。云山已断中宵梦，弦管犹开旧日楼。二月东风吹水调，鹡鸰原上使人愁。平生兄弟剧流连，高会南楼尽少年。往事酒杯来梦里，新声歌板出花前。青城道士看游戏，白发衰翁漫放颠。双泪正垂俄一笑，认君真已作神仙。过尽蛮江与瘴河，还家有弟脱兵戈。狂从剧孟千场博，老爱优旃一曲歌。红豆花开声宛转，绿杨枝动舞婆娑。不堪唱彻关山调，血污游魂可奈何。
观蜀鹃啼剧有感·其一
作者：吴伟业
朝代：明
体裁：七言律诗

花发春江望眼空，杜鹃声切画帘通。亲朋形影灯前月，家国音书笛里风。百口悔教从鸟道，一官催去堕蚕丛。雪山盗贼今何处，肠断箜篌曲未终。
观蜀鹃啼剧有感·其一
作者：吴伟业
朝代：明

花发春江望眼空，杜鹃声切画帘通。亲朋形影镫前月，家国音书笛里风。百口悔教从鸟道，一官催去堕蚕丛。雪山盗贼今何处，肠断箜篌曲未终。
观蜀鹃啼剧有感·其三
作者：吴伟业
朝代：明
体裁：七言律诗

平生兄弟剧流连，高会南楼尽少年。往事酒杯来梦里，新声歌板出花前。青城道士看游戏，白发衰翁漫放颠。双泪正垂俄一笑，认君真已作神仙。
观蜀鹃啼剧有感·其二
作者：吴伟业
朝代：明

江关萧瑟片帆留，策马俄成万里游。失计未能全爱子，端居何用觅封侯。云山已断中宵梦，弦管犹开旧日楼。二月东风吹水调，鹡鸰原上使人愁。
观蜀鹃啼剧有感·其二
作者：吴伟业
朝代：明
体裁：七言律诗

江关萧瑟片帆留，策马俄成万里游。失计未能全爱子，端居何用觅封侯。云山已断中宵梦，弦管犹开旧日楼。二月东风歌水调，鹡鸰原上使人愁。
观蜀鹃啼剧有感·其四
作者：吴伟业
朝代：明
体裁：七言律诗

过尽蛮江与瘴河，还家有弟脱兵戈。狂从剧孟千场博，老爱优㫋一曲歌。红豆花开声宛转，绿杨枝动舞婆娑。不堪唱彻关山调，血污游魂可奈何。
观蜀鹃啼剧有感·其四
作者：吴伟业
朝代：明

过尽蛮江与瘴河，还家有弟脱兵戈。狂从剧孟千场博，老爱优旃一曲歌。红豆花开声宛转，绿杨枝动舞婆娑。不堪唱彻关山调，血污游魂可奈何。
观象台
作者：吴伟业
朝代：明
体裁：七言律诗

候日观云倚碧空，一朝零落黍离同。昔闻石鼓移天上，今见铜壶没地中。黄道只看标北极，赤乌还复纪东风。郭公枉自师周髀，千尺荒台等废宫。
言怀
作者：吴伟业
朝代：明
体裁：七言律诗

苦留踪迹住尘寰，学道无成且闭关。只为鲁连宁蹈海，谁云介子不焚山。枯桐半死心还直，断石经移藓自斑。欲就君平问消息，风波几得钓船还。
许九日顾伊人和元人斋中杂咏诗成持示戏效其体 其一 焦桐
作者：吴伟业
朝代：明
体裁：五言律诗

流落中郎怨，薰风意乍开。响因知已出，歌为逐臣哀。一曲尊前奉，千金爨下材。汉家忘厝火，绝调过江来。
许九日顾伊人和元人斋中杂咏诗成持示戏效其体 其七 尘镜
作者：吴伟业
朝代：明
体裁：五言律诗

举目风尘暗，全遮皓魄辉。休嗟青镜改，怜我白头非。秦女妆犹在，陈宫泪怎挥。不知徐孺子，负局几时归。
许九日顾伊人和元人斋中杂咏诗成持示戏效其体 其三 残画
作者：吴伟业
朝代：明
体裁：五言律诗

原自无多笔，年深色便凋。茶烟冲雨过，竹粉遇风飘。童懒犀从堕，儿顽墨误描。六朝金粉地，落木更萧萧。
许九日顾伊人和元人斋中杂咏诗成持示戏效其体 其二 蠹简
作者：吴伟业
朝代：明
体裁：五言律诗

饱食终何用，难全不朽名。秦灰招鼠盗，鲁壁窜鲰生。刀笔偏无害，神仙岂易成。却留残阙处，付与竖儒争。
许九日顾伊人和元人斋中杂咏诗成持示戏效其体 其五 破砚
作者：吴伟业
朝代：明
体裁：五言律诗

一掷南唐恨，抛残剩石头。江山形半截，宝玉气全收。洗墨池成玦，窥书月仰钩。记曾疏阙失，望断紫云愁。
许九日顾伊人和元人斋中杂咏诗成持示戏效其体 其八 断碑
作者：吴伟业
朝代：明
体裁：五言律诗

妙迹多完阙，天然反失真。销亡关世代，洗刷见精神。拓处悬崖险，装来断墨新。正从毫发辨，半字亦先秦。
许九日顾伊人和元人斋中杂咏诗成持示戏效其体 其六 废檠
作者：吴伟业
朝代：明
体裁：五言律诗

忆曾同不寐，弃置亦何心。喜伴疏窗冷，愁添老屋深。书将邻火映，梦共佛灯沉。莫叹兰膏烬，应无黠鼠侵。
许九日顾伊人和元人斋中杂咏诗成持示戏效其体 其四 旧剑
作者：吴伟业
朝代：明
体裁：五言律诗

此岂封侯日，摩挲忆往年。恩仇当酒后，关塞即灯前。解去将谁赠，输来弗值钱。不逢张壮武，辜负宝刀篇。
访商倩郊居有赠
作者：吴伟业
朝代：明
体裁：五言律诗

花影瘦篱根，江平客在门。晓吟寒入市，晚食雨归村。管记看山爽，佣书宿火痕。西京游侠传，乃父姓名存。
读光武纪
作者：吴伟业
朝代：明
体裁：五言绝句

雷雨昆阳战，风云赤伏符。始知铜马帝，远胜执金吾。
读友人旧题走马诗于邮壁漫次其韵·其二
作者：吴伟业
朝代：明
体裁：七言律诗

君是黄骢最少年，骅骝凋丧使人怜。当时只望勋名贵，后日谁知书画传。十载盐车悲道路，一朝天马蹴风烟。军书已报韩擒虎，夜半新林早着鞭。
读史偶述·其一
作者：吴伟业
朝代：明
体裁：七言绝句

射得红毛兔似拳，乳茶挏酒阁门前。相公堂馔银盘美，熊白烹来正割鲜。
读史偶述·其七
作者：吴伟业
朝代：明
体裁：七言绝句

新张锦幄间垂杨，四角觚棱八宝装。藉地煖茵趺坐软，茸茸春草是留香。
读史偶述·其三
作者：吴伟业
朝代：明
体裁：七言绝句

新更小篆译虫鱼，乙夜横经在玉除。讶道年来亲政好，近前一卷是尚书。
读史偶述·其三十
作者：吴伟业
朝代：明
体裁：七言绝句

鹌鹑锦袋出怀中，玉粒交争花毯红。何似平章荒葛岭，诸姬蟋蟀斗金笼。
读史偶述·其三十一
作者：吴伟业
朝代：明
体裁：七言绝句

绿翘聪慧换新妆，比翼丹山小凤皇。巧舌能言金锁爱，赐绯妒杀雪衣娘。
读史偶述·其三十二
作者：吴伟业
朝代：明
体裁：七言绝句

广南异物进驼鸡，锦背双峰一寸齐。只道紫驼来绝塞，鸡林原在大荒西。
读史偶述·其九
作者：吴伟业
朝代：明
体裁：七言绝句

侧坐翻身马上轻，官家绝技羽林惊。左枝忽发鸣�箭，仰视浮云笑绝缨。
读史偶述·其二
作者：吴伟业
朝代：明
体裁：七言绝句

雪消春水积成渠，刍藁如山道不除。怪杀六街驺唱少，只今骢马避柴车。
读史偶述·其二十
作者：吴伟业
朝代：明
体裁：七言绝句

纷纷茗酪斗如何，点就茶经定不磨。移得江南来禁地，回龙小盏泼松萝。
读史偶述·其二十一
作者：吴伟业
朝代：明
体裁：七言绝句

夜半斋坛唱步虚，玉皇新筑绛霄居。吹笙尽是黄门侣，别敕西清注道书。
读史偶述·其二十七
作者：吴伟业
朝代：明
体裁：七言绝句

新设椒园内道场，云堂斋供自焚香。大官别有伊蒲馔，亲割鸾刀奉法王。
读史偶述·其二十三
作者：吴伟业
朝代：明
体裁：七言绝句

七宝琉璃影百层，沦漪月色漾寒冰。词臣主客诗图进，御帖亲题万寿灯。
读史偶述·其二十九
作者：吴伟业
朝代：明
体裁：七言绝句

霜落期门唤打围，海青帽煖去如飞。鴐鹅信至才游幸，不比和林避暑归。
读史偶述·其二十二
作者：吴伟业
朝代：明
体裁：七言绝句

兰池落日马蹄惊，鱼服挥鞭过柳城。十万羽林空夜直，无人揽辔谏微行。
读史偶述·其二十五
作者：吴伟业
朝代：明
体裁：七言绝句

龙文小印大如钱，别署斋名自记年。画就烟云填宝篆，欲将金粉护山川。
读史偶述·其二十八
作者：吴伟业
朝代：明
体裁：七言绝句

直庐起草擅能文，被诏含毫写右军。赐出黄骢银凿落，天街徐踏墨池云。
读史偶述·其二十六
作者：吴伟业
朝代：明
体裁：七言绝句

渭园千里送筼筜，嫩箨青青道正长。夜半火来知走马，尚方药物待新篁。
读史偶述·其二十四
作者：吴伟业
朝代：明
体裁：七言绝句

玉砌流泉绕碧渠，晚凉纨扇软金舆。采莲艓子江南弄，太液池头看打鱼。
读史偶述·其五
作者：吴伟业
朝代：明
体裁：七言绝句

閤门春帖点霜毫，玉尺量身赐锦袍。闻道尚方裁制巧，路人争拥看枚皋。
读史偶述·其八
作者：吴伟业
朝代：明
体裁：七言绝句

腾黄赭白总追风，八匹牵来禁苑中。毛骨不殊声价好，但看骑上即神龙。
读史偶述·其六
作者：吴伟业
朝代：明
体裁：七言绝句

龙媒剪拂上华茵，严助丹青拜诏新。莫向天闲誇绝伎，白头韩干竟何人。
读史偶述·其十
作者：吴伟业
朝代：明
体裁：七言绝句

柳阴观射试期门，拨去胡床踞树根。徙倚日斜才御辇，天边草木亦承恩。
读史偶述·其十一
作者：吴伟业
朝代：明
体裁：七言绝句

新语初成左右惊，一言万岁尽欢声。多应绛灌交欢久，马上先行荐陆生。
读史偶述·其十七
作者：吴伟业
朝代：明
体裁：七言绝句

大将祁连起北邙，黄肠不虑发丘郎。平生赐物都燔尽，千里名驹衣火光。
读史偶述·其十三
作者：吴伟业
朝代：明
体裁：七言绝句

西洋馆字逼城阴，巧历通玄妙匠心。异物每邀天一笑，自鸣钟应自鸣琴。
读史偶述·其十九
作者：吴伟业
朝代：明
体裁：七言绝句

金鱼池上定新巢，杨柳青青已放梢。几度平津高阁上，泰坛春望记南郊。
读史偶述·其十二
作者：吴伟业
朝代：明
体裁：七言绝句

松林路转御河行，寂寂空垣宿鸟惊。七载金縢归掌幄，百僚车马会南城。
读史偶述·其十五
作者：吴伟业
朝代：明
体裁：七言绝句

宣垆厂盒内香烧，禁府图书洞府箫。故国满前君莫问，凄凉酒盏斗成窑。
读史偶述·其十八
作者：吴伟业
朝代：明
体裁：七言绝句

琉璃旧厂虎坊西，月斧修成五色泥。遍插御花安凤吻，绛绳扶上广寒梯。
读史偶述·其十六
作者：吴伟业
朝代：明
体裁：七言绝句

布棚摊子满前门，旧物官窑无一存。王府近来新发出，剔红香盒豆青盆。
读史偶述·其十四
作者：吴伟业
朝代：明
体裁：七言绝句

回龙观里海棠开，禁地无人闭绿苔。一自便门驰道启，穿宫走马看花来。
读史偶述·其四
作者：吴伟业
朝代：明
体裁：七言绝句

直庐西近御书房，插架牙签旧锦囊。燕寝不须龙凤饰，天然台几曲回廊。
读史有感·其一
作者：吴伟业
朝代：明
体裁：七言绝句

弹罢薰弦便薤歌，南巡翻似为湘娥。当时早命云中驾，谁哭苍梧泪点多。
读史有感·其七
作者：吴伟业
朝代：明
体裁：七言绝句

上林花落在芳尊，不死铅华只死恩。金屋有人空老大，任他无事拭啼痕。
读史有感·其三
作者：吴伟业
朝代：明
体裁：七言绝句

昭阳甲帐影婵娟，惭愧恩深未敢前。催道汉皇天上好，从容恐杀李延年。
读史有感·其二
作者：吴伟业
朝代：明
体裁：七言绝句

重壁台前八骏蹄，歌残黄竹日轮西。君王纵有长生术，忍向瑶池不并栖。
读史有感·其五
作者：吴伟业
朝代：明
体裁：七言绝句

玉靶轻弓月样开，六宫走动射雕才。黄山院里长生鹿，曾驾昭仪翠辇来。
读史有感·其八
作者：吴伟业
朝代：明
体裁：七言绝句

铜雀空施六尺床，玉鱼银海自茫茫。不如先拂西陵枕，扶下君王到便房。
读史有感·其六
作者：吴伟业
朝代：明
体裁：七言绝句

为掣琼窗九子铃，君王晨起媫妤醒。长杨猎罢离宫闭，放去天边玉海青。
读史有感·其四
作者：吴伟业
朝代：明
体裁：七言绝句

茂陵芳草惜罗裙，青鸟殷勤日暮云。从此相如羞薄倖，锦衾长守卓文君。
读史杂感
作者：吴伟业
朝代：明
体裁：五言律诗

北寺谗成狱，西园贿拜官。上书休讨贼，进爵在迎銮。相国争开第，将军罢筑坛。空余苏武节，流涕向长安。
读史杂感
作者：吴伟业
朝代：明

吴越黄星见，园陵紫气浮。六师屯鹊尾，双阙表牛头。静镇资安石，艰危仗武侯。新开都护府，宰相领扬州。莫定三分计，先求五等封。国中惟指马，阃外尽从龙。朝事归诸将，军输仰大农。淮南数州地，幕府但歌钟。北寺谗成狱，西园贿拜官。上书休讨贼，进爵在迎銮。相国争开第，将军罢筑坛。空馀苏武节，流涕向长安。贵戚张公子，奄人王宝孙。入陪宣室宴，出典羽林屯。狗马来西苑，俳优待北门。不时中旨召，著籍并承恩。
读史杂感
作者：吴伟业
朝代：明
体裁：五言律诗

莫定三分计，先求五等封。国中惟指马，阃外尽从龙。朝事归诸将，军需仰大农。淮南数州地，幕府但歌钟。
读史杂感·其一
作者：吴伟业
朝代：明
体裁：五言律诗

吴越黄星见，园陵紫气浮。六师屯鹊尾，双阙表牛头。镇静资安石，艰危仗武侯。新开都护府，宰相领扬州。
读史杂感·其七
作者：吴伟业
朝代：明
体裁：五言律诗

漫说黄龙府，须愁朱雀桁。三军朝坐甲，十客夜传觞。王气矜天堑，边书弃御床。江州陈战舰，不肯下浔阳。
读史杂感·其三
作者：吴伟业
朝代：明
体裁：五言律诗

北寺谗成狱，西园贿拜官。上书休讨贼，进爵在迎銮。相国争开第，将军罢筑坛。空馀苏武节，流涕向长安。
读史杂感·其九
作者：吴伟业
朝代：明
体裁：五言律诗

耰棘千夫聚，艨冲百里通。白衣摇急桨，青草伏彊弓。坞壁推严虎，江湖属管崇。丹阳故鄣郡，山越土人风。
读史杂感·其二
作者：吴伟业
朝代：明
体裁：五言律诗

莫定三分计，先求五等封。国中惟指马，阃外尽从龙。朝事归诸将，军输仰大农。淮南数州地，幕府但歌钟。
读史杂感·其五
作者：吴伟业
朝代：明
体裁：五言律诗

闻筑新宫就，君王拥丽华。尚言虚内主，广欲选良家。使者螭头舫，才人豹尾车。可怜青冢月，已照白门花。
读史杂感·其八
作者：吴伟业
朝代：明
体裁：五言律诗

偏师过采石，突骑满新林。已设牵羊礼，难为刑马心。孤军摧韦粲，百战死王琳。极目芜城远，沧江暮雨深。
读史杂感·其六
作者：吴伟业
朝代：明
体裁：五言律诗

贵戚张公子，奄人王宝孙。入陪宣室宴，出典羽林屯。狗马来西苑，俳优待北门。不时中旨召，著籍并承恩。
读史杂感·其十
作者：吴伟业
朝代：明
体裁：五言律诗

越绝山河在，征人尚锦袍。乘风竹箭利，狎浪水犀豪。怪石千滩险，疑城百里高。临江诸将帅，委甲甬东逃。
读史杂感·其四
作者：吴伟业
朝代：明
体裁：五言律诗

御刀周奉叔，应策阮佃夫。列戟当关怒，高轩哄道呼。监奴右卫率，小吏执金吾。匍匐车尘下，腰间玉鹿卢。
读史杂感（十首选二）
作者：吴伟业
朝代：明

莫定三分计，先求五等封。国中惟指马，阃外尽从龙。朝事归诸将，军需仰大农。淮南数州地，幕府但歌钟。北寺谗成狱，西园贿拜官。上书休讨贼，进爵在迎銮。相国争开第，将军罢筑坛。空余苏武节，流涕向长安。
读史杂诗·其一
作者：吴伟业
朝代：明
体裁：古风

东汉昔云季，黄门擅权势。积忿召外兵，痈决身亦毙。虽自拨本根，庶几荡残秽。谁云承敝起，仍出刑馀裔。孟德沾丐养，门资列朝贵。凭藉盗弄兵，岂曰唯才智。追王故长秋，无须而配帝。钩党诸名贤，子孙为皂隶。
读史杂诗·其三
作者：吴伟业
朝代：明
体裁：古风

萧何虚上坐，故侯城门东。曹参避正堂，屈已事盖公。咄咄两布衣，不仕隆准翁。其术总黄老，阅世浮沉中。所以辅两人，俱以功名终。出处虽有异，道义将毋同。何必致两生，彼哉叔孙通。
读史杂诗·其二
作者：吴伟业
朝代：明
体裁：古风

商君刑师傅，徙木见威约。范叔诬泾阳，折胁吐謇谔。地疏主恩深，法轻主权削。苟非用刻深，何以膺付托。功成或倖退，祸至终难度。屈伸变化间，即事多斟酌。谈笑迁种人，吾思王景略。
读史杂诗·其四
作者：吴伟业
朝代：明
体裁：古风

窦融昔布衣，任侠家扶风。翟公初举事，海内知其忠。融也受汉恩，大义宜相从。低头就新莽，顾入其军中。转战槐里下，尽力为摧锋。后来拥众降，仍以当时功。忝窃居河西，蜀汉方相攻。一朝决大计，佐命萧曹同。吁嗟翟太守，为汉倾其宗。刘氏已再兴，白骨无人封。徒令千载后，流涕平陵东。
读汉武帝纪
作者：吴伟业
朝代：明
体裁：五言绝句

岱观东迎日，河源西问天。晚来雄略尽，巫蛊是神仙。
读端清郑世子传
作者：吴伟业
朝代：明
体裁：古风

昭代无遗憾，万事光史册。惜哉金川门，神圣有惭德。天诱其子孙，救之以让国。贤如郑世子，宗盟堪表率。当璧辞真王，累疏诚恳恻。天子诏勿许，流涕守所执。敝屣视千乘，谢之以长揖。洒扫覃怀宫，躬迓新王入。夷齐既死后，旷代仍间出。筑屋苏门山，深心事经术。明兴二百年，庙乐犹得失。以之辑群书，十载成卷帙。候气推黄钟，考风定六律。嶰谷当南山，伐竹制琴瑟。为图献太常，作之文世室。遂使溱洧间，一洗万古习。我行漳河南，怀古思遗泽。好学汉东平，高风吴泰伯。道傍立丰碑，让爵存月日。彼为一卷书，能轻万家邑。大雅钦遗风，诚哉不可及。
读陈其年邗江白下新词·其三
作者：吴伟业
朝代：明
体裁：七言绝句

落日青溪载酒时，灵和垂柳自丝丝。沈郎莫作齐宫怨，唱杀南朝老妓师。
读陈其年邗江白下新词·其二
作者：吴伟业
朝代：明
体裁：七言绝句

钿毂珠帘燕子忙，宫人斜畔酒徒狂。阿�枉奏平陈曲，水调风流属窈娘。
读陈其年邗江白下新词·其四
作者：吴伟业
朝代：明
体裁：七言绝句

冶习春来兴未除，艳情还作过江书。长头大鼻陈惊坐，白袷诸郎总不如。
读魏石生怀古诗
作者：吴伟业
朝代：明
体裁：七言律诗

长安雪后客心孤，画省论文折简呼。家近丛台推意气，山开全赵见平芜。忧时危论书千卷，怀古高歌酒百壶。自是汉廷真谏议，萧王陌上赋东都。
课女
作者：吴伟业
朝代：明
体裁：五言律诗

渐长怜渠易，将衰觉子难。晚来灯下立，携就月中看。弱喜从师慧，贫疑失母寒。亦知谈往事，生日在长安。
谒范少伯祠
作者：吴伟业
朝代：明
体裁：七言律诗

舣棹沧江学钓鱼，五湖何必计然书。山川禹穴思文种，烽火苏台吊伍胥。浪掷红颜终是恨，拜辞乌喙待何如。却嗟爱子犹难免，霸越平吴事总虚。
谒金门·题美人图
作者：吴伟业
朝代：明
体裁：词

人离别。屏上小山凄绝。欲寄相思教谁说。梧桐初下叶。窗外绿鬟轻撇。立尽閒阶周折。慢把罗帏向前揭。早是愁时节。
谢苍雪赠叶染道衣
作者：吴伟业
朝代：明
体裁：五言律诗

娑罗多宝叶，煎水衲衣黄。不染非真色，拈来有妙香。足趺僧相满，手绽戒心长。一笠支郎许，安禅向石傍。
豇豆
作者：吴伟业
朝代：明
体裁：五言律诗

绿畦过骤雨，细束小虹蜺。锦带千条结，银刀一寸齐。贫家随饭熟，饷客借糕题。五色南山豆，几成桃李溪。
象
作者：吴伟业
朝代：明
体裁：五言律诗

神象何年至，传闻自战场。齿能齐玉德，性不受金创。白足跏趺坐，黄门拜舞行。越人归驾驭，未许鼻亭狂。
贺新郎·病中有感
作者：吴伟业
朝代：明
体裁：词

万事催华发。论龚生、天年竟夭，高名难没。吾病难将医药治，耿耿胸中热血。待洒向、西风残月。剖却心肝今置地，问华佗、解我肠千结。追往恨，倍凄咽。故人慷慨多奇节。为当年、沈吟不断，草间偷活。艾炙眉头瓜喷鼻，今日须难决绝。早患苦，重来千叠。脱屣妻孥非易事，竟一钱、不值何须说。人世事，几完缺。
贺新郎·送杜将军韬武
作者：吴伟业
朝代：明
体裁：词

双鬓愁来白。数威名、西州豪杰，玉关沙碛。家世通侯黄金印，马槊当年第一。磨盾鼻、县毫飞檄。雅吹投壶诗万首，旧当阳、虎帐春秋癖。思往事，顿成昔。天涯寂寞青门客。念平生、鞭箠万里，布衣之极。满地江湖渔歌起，谁弄扁舟铁笛。正柳色、依依南陌。日暮乡关何处是，故人书、草没摩崖石。漫回首，泪沾臆。
赋得西隐寺古松
作者：吴伟业
朝代：明
体裁：五言排律

谁将东海月，挂在一株松。偃盖荒祠暗，槎枒藓石封。寒生高士骨，瘦入定僧容。绝顶危巢鹳，奔枝破壁龙。盘根供客踞，扫叶认仙踪。风寂吹常谡，泉枯洒若淙。性孤千尺傲，材大百年慵。葛相堪同卧，秦皇耻再逢。鹿芝香作供，鹤草锦成茸。影出层云外，霜天落晓钟。
赠何匡山
作者：吴伟业
朝代：明
体裁：七言律诗

早年纳节卧沧浪，回首风尘鬓发苍。陶令军营姑孰口，谢公游墅石门庄。山田种罢输常税，海国归来认故乡。二月村居春雨足，官梅花发为何郎。
赠冯子渊总戎
作者：吴伟业
朝代：明
体裁：七言律诗

令公专阃拥旌旄，雕鹗秋风赐锦袍。十二银筝歌芍药，三千练甲醉葡萄。若耶溪剑凝寒水，秦望楼船压怒涛。自是相门双戟重，野王父子行能高。
赠冯讷生进士教授云中
作者：吴伟业
朝代：明
体裁：古风

并州冯郎长吴越，桐江风雪秦淮月。不烹羊酪敌莼羹，肯拈芦管吹桃叶。才同顾陆与温邢，侠少风流擅绝伦。名士有谁甘作诺，丈夫何必尚专城。乞得一毡还故土，欲化边人作邹鲁。余笑谓君且归去，不信广文今广武。绛帐悬弓设豹侯，讲堂割肉掺鼍鼓。击磬新调塞上歌，投壶却奏军中舞。文籍先生上谷儒，游閒公子河东贾。乱定初闻阙里钟，时清不用平城弩。雁门太守解将迎，马邑名豪通训诂。乌桓年少挟雕弧，射得黄羊供束脯。男儿作健羞裙屐，拂云堆上吹横笛。低头博士为万卷，抚掌封侯空四壁。忆昔扁舟醉石头，别来几梦南徐客。隐囊麈尾烧却尽，长铗纯钩看自惜。学就吴趋恐未工，注成晋问无人识。呜呼五湖烟水忆鲈鱼，落木天高好寄书。塞雁不归花又发，故人消息待何如。
赠刘虚受·其一
作者：吴伟业
朝代：明
体裁：五言律诗

中岁交朋尽，新知得此翁。道因山水合，诗向病愁工。悟物谈功进，亡情耳识空。真长今第一，兄弟擅宗风。
赠刘虚受·其二
作者：吴伟业
朝代：明
体裁：五言律诗

识面已头白，论心惟草玄。孝标三世史，摩诘一门禅。独宿高斋晚，微吟细雨天。把君诗在手，相慕十年前。
赠同年嘉定王进士内三·其一
作者：吴伟业
朝代：明
体裁：七言律诗

槎浦冈头自种田，居然生活胜焦先。赤松采药深山隐，白鹤谈经古寺禅。孺仲清名交宦绝，彦方高行里闾传。曲江细柳新蒲绿，回首铜龙对策年。
赠同年嘉定王进士内三·其三
作者：吴伟业
朝代：明
体裁：七言律诗

先生吟社夜留宾，紫蟹黄鸡瓮面春。万事梦中称幸叟，一家榜下出閒人。君房门第多迁改，叔度才名固绝伦。青史旧交馀我在，北窗犹得岸乌巾。
赠同年嘉定王进士内三·其二
作者：吴伟业
朝代：明
体裁：七言律诗

翠竹黄花一草堂，柴门月出课耕桑。苏林投老思遗事，谯秀辞徵住故乡。彊饭却扶芒屦健，高歌脱帽酒杯狂。莫嗟过眼年光易，征调初严已十霜。
赠同年嘉定王进士内三·其四
作者：吴伟业
朝代：明
体裁：七言律诗

晚岁风流孰似君，乌衣子弟总能文。青箱世业高门在，白发遗经半席分。正礼双龙方矫角，释奴千里又空群。外家流辈非容易，肯信衰宗有右军。
赠吴锦雯兼示同社诸子
作者：吴伟业
朝代：明
体裁：古风

吾家季重才翩翩，身长七尺虬须髯。投我新诗百馀轴，满床绢素生云烟。自言里中有三陆，长衫拂髁矜豪贤。弟先兄举致身早，我亦挟策游长安。其馀诸子俱岳岳，感时上策愁祁连。会饮痛哭岳祠下，闻者大笑惊狂颠。皋亭山头金鼓震，万骑蹴踏东南天。贻书诀别士龙死，呜呼吾友非高官。馀或脱身弃妻子，西兴潮落无归船。我因老亲守穷巷，买山未得囊无钱。息心掩关谢时辈，五年不到西溪边。比因访客过山寺，故人文酒相盘桓。手君诗篇令我读，使我磊落开心颜。岂甘不死愧良友，欲使奇字留人间。跳刀拍张虽将相，有书一卷吾徒传。吾闻其语重叹息，平生故旧空茫然。不信扁舟偶乘兴，丁仪吴质追随欢。酒酣对客作长句，十纸谡谡松风寒。后来此会良不易，况今海内多艰难。安得与君结庐住，南山著述北山眠。
赠妓郎圆
作者：吴伟业
朝代：明
体裁：七言绝句

轻靴窄袖柘枝装，舞罢斜身倚玉床。认得是侬偏问姓，笑侬花底唤诸郎。
赠学易友人吴燕馀·其一
作者：吴伟业
朝代：明
体裁：七言律诗

风雨菰芦宿火红，胥縻憔悴过墙东。吞爻梦逐虞生放，端策占成屈子穷。纵绝三编身世外，横添一画是非中。道人莫讶姚平笑，六十应称未济翁。
赠学易友人吴燕馀·其二
作者：吴伟业
朝代：明
体裁：七言律诗

注就梁丘早十年，石壕呼怒筚门前。范升免后成何用，宁越鞭来绝可怜。人世催科逢此地，吾生忧患在先天。从今郫上田休种，帘肆无家取百钱。
赠家侍御雪航
作者：吴伟业
朝代：明
体裁：古风

士生抢攘中，非气莫能济。劲节行胸怀，高谈豁心智。吾家侍御公，平生蕴风义。世难初横流，事定犹草昧。召见邯郸宫，军中获能吏。移牒拜谏官，创业更新制。长刀夹殿门，令下谁敢议。扣马忽上陈，挺身艰难际。文夫持国是，僵仆无所避。封事即留中，天语加褒异。受命巡山东，恩威恤凋弊。会讨泰山贼，无辜辄连治。破械使之归，父老皆流涕。征南甘侯军，豪夺武昌地。可怜黄陵庙，钞略空村闭。君来仗威名，一言释猜忌。坞壁招残民，郊原戢游骑。从此巴邱兵，始识长沙尉。西望浚稽山，黄河绕其背。青羌十七种，骅骝饰文罽。自古于金城，互市有深意。蜀贾蒙山茶，兵火苦莫致。将吏使之然，忧将玉关废。奉诏清河湟，俾复商人利。千里摘岷峨，五花散泾渭。至今青海头，共刻黄龙誓。揭节还归来，公私积劳勚。安卧无多谈，循资蹑高位。却拜极言疏，手板指朝贵。恩深因薄谪，材大终难弃。古之贤豪人，深沉在晚岁。敛尽万里心，日共残编对。学以阅世深，官从读书退。以之轻轩冕，萧条自标置。我来客京师，一身似匏系。老大惭知交，凄凉托兄弟。临风或长歌，邀月非沉醉。论世追黄虞，删诗及曹魏。恐君故乡思，失我穷途慰。家在五湖西，扁舟入梦寐。欲取石上泉，洗濯尘中累。群公方见推，雅志安得遂。朝罢看西山，千峰落浓翠。良友供盘桓，清秋足游憩。待予同拂衣，徐理归田计。
赠家园次湖州守五十韵
作者：吴伟业
朝代：明
体裁：五言排律

清切推华省，风流擅广陵。俊从江左造，贤比济南徵。经学三公荐，文章两府称。北门供奉吏，西掖秘书丞。月俸鸦翎钞，春衣凤尾绫。赐酺班上膳，从猎赋奇鹰。粉署劳偏著，仙曹迹屡升。赤囊条每对，黄纸诏亲承。乞外名都重，分符宠命仍。争传何水部，新拜柳吴兴。城阙晨笳动，旌旗瑞霭凝。射堂青嶂合，讼阁绛霞蒸。教出渔租减，诗成纸价增。笙歌前队引，宾客后车乘。石户樵输栗，银塘女采菱。水嬉钩卷幔，社饮鼓分堋。急雨溪諠碓，斜阳岸晒罾。宗盟高季札，史局慨吴兢。官退囊频涩，年侵镜渐憎。鹿皮朝拥卷，松火夜挑灯。旧业凋林薄，残身瘦石棱。弹琴伐木涧，荷锸种瓜塍。拨剌鱼窥网，偷睛鸟避矰。已耽耕稼隐，几受党碑惩。寥落依兄弟，艰难仗友朋。殷勤书一纸，离别思千层。逸爵斟佳酝，绨袍制异缯。蚕忙供杼轴，茶熟里缄縢。族姓叨三谢，词场继二应。歃宜陪鲁卫，赋仅半邹滕。谦抑君胡过，惭惶我曷胜。长缄招郑重，短策跂飞腾。好士公投辖，寻山客担簦。竹溪春澹荡，梅陇雪崚嶒。孤馆披襟坐，危栏送目凭。岚光浮翠黛，塔势界金绳。为政崔元亮，相逢皇甫曾。兰桡轻共载，蜡屐响同登。笛冷荒台妓，钟沉废寺僧。赵碑娟露滴，颜壁壮云崩。衰至容吾放，狂来敢自矜。雄谈茗是战，良会酒如渑。楚泽投刘表，江楼谒庾冰。故交当路遍，前席几人曾。妄把欢游数，痴将好梦凭。怀人吟力健，观物道心澄。雅意通毫素，閒愁托剡藤。折花贻杜牧，采菊寄王弘。琐屑陈篇蠹，欹邪醉墨蝇。非云聊以报，舍此亦何能。
赠寇白门·其一
作者：吴伟业
朝代：明
体裁：七言绝句

南内无人吹洞箫，莫愁湖畔马蹄骄。殿前伐尽灵和柳，谁与萧娘斗舞腰。
赠寇白门·其三
作者：吴伟业
朝代：明
体裁：七言绝句

同时姊妹入奚官，桐酒黄羊去住难。细马驮来纱罩眼，鲈鱼时节到长干。
赠寇白门·其二
作者：吴伟业
朝代：明
体裁：七言绝句

朱公转徙致千金，一舸西施计自深。今日祗因勾践死，难将红粉结同心。
赠寇白门·其五
作者：吴伟业
朝代：明
体裁：七言绝句

曾见通侯退直迟，县官今日选蛾眉。窈娘何处雷塘火，漂泊杨家有雪儿。
赠寇白门·其六
作者：吴伟业
朝代：明
体裁：七言绝句

旧宫门外落花飞，侠少同游并马归。此地故人驺唱入，沉香火暖护朝衣。
赠寇白门·其四
作者：吴伟业
朝代：明
体裁：七言绝句

重点卢家薄薄妆，夜深羞过大功坊。中山内宴香车入，宝髻云鬟列几行。
赠彭郡丞益甫
作者：吴伟业
朝代：明
体裁：七言律诗

楼船落日紫貂轻，坐啸胡床雁影横。雨过笛生黄歇浦，花开梦绕发干城。龙蛇绢素争摇笔，松杏山河已息兵。慷慨与君谈旧事，夜深欣共酒杯倾。
赠徐子能·其一
作者：吴伟业
朝代：明
体裁：五言律诗

徐子声名早，相闻尽故人。懒余交太晚，知我话偏真。道在应非病，诗成自不贫。休教嗟拊髀，才得保沉沦。
赠徐子能·其二
作者：吴伟业
朝代：明
体裁：五言律诗

未卜林塘隐，还将野兴消。鹤声常入市，树势欲侵桥。老病人扶拜，狂吟客见招。知从甫里近，白首共逍遥。
赠愿云师
作者：吴伟业
朝代：明
体裁：古风

晓雨西山来，松风满溪阁。忽得吾师书，别予访庐岳。分携出苦语，殷勤谓同学。兄弟四十馀，衰迟已非昨。寄身苍崖巅，危苦愁失脚。万化皆虚空，大事惟一着。再拜诵其言，心颜抑何怍。末运初迍邅，达人先大觉。劝吾非不早，执手生退却。流连白社期，惭负青山约。君亲既有愧，身世将安托。今观吾师行，四海一芒屩。大道本面前，即是真极乐。他年趺深岩，白云养寂寞。一偈出千山，下界钟磬作。故人叩松关，匡床坐酬酢。不负吾师言，十年践前诺。
赠文园公
作者：吴伟业
朝代：明
体裁：古风

君家丞相人中龙，屈伸时会风云空。庐陵忠孝两贤继，待诏声名累叶同。致主丝纶三月罢，传家翰墨八分工。汝父翩翩相公弟，词场跌宕酣声伎。才大非关书画传，门高不屑公卿贵。老向长安作布衣，主知特达金门戏。先帝斋居好鼓琴，相如召入赐黄金。大弦张急宫声乱，识是君王宵旰心。为君既难臣亦苦，龟山东望思宗鲁。左徒憔悴放江潭，忠爱惓惓不忘楚。可惜吾家有逐臣，曲终哀怨无人补。欲谭治道将琴谏，审音先取宫商辨。怡神玉几澹无为，云门乐作南薰殿。君臣朋友尽和平，四海熙然致清晏。圣主闻声念旧臣，名家绝艺嗟称善。归来卧疾五湖云，垂死干戈梦故君。绿绮暗尘书卷在，脊令原上戴颙坟。雍门歌罢平陵曲，报韩子弟几湛族。竺坞祠堂鬼火红，阊门池馆苍鼯宿。汝念先人供奉恩，抱琴长向荒江哭。满目云山入旧图，只今无地安茅屋。谁将妙迹享千金，后人馁死空山麓。与君五世通中表，相国同朝悲宿草。寻山结伴笋舆游，汝父平生与我好。看君才调擅丹青，画舫相逢话死生。君不见信国悲歌青史里，古来犹子重家声。
赠新泰令杨仲延其地为羊叔子故里
作者：吴伟业
朝代：明
体裁：五言律诗

置邑徂徕下，双槐夹讼堂。残民弓作社，遗碣石为庄。野茧齐纨美，春泉鲁酒香。归来羊太傅，不用泣襄阳。
赠昆令王莘云尊人杏翁
作者：吴伟业
朝代：明
体裁：七言律诗

半载江南客未深，玉山秋静夜沉吟。九边田牧思班壹，三辅交游识季心。快马柳城常命酒，软舆花县暂闻琴。白头閒说西京事，曾记循良久赐金。
赠李峨居御史
作者：吴伟业
朝代：明
体裁：七言律诗

中条山色绛帷开，宛雒春风桃李栽。地近石经缘虎观，家传漆简本兰台。花飞驿路生徒满，潮落江城钟磬来。置酒一帆黄浦月，登临早访陆机才。
赠李肤公五十
作者：吴伟业
朝代：明
体裁：七言律诗

先德传家历苦辛，汗青零落剩閒身。云山笑傲容遗叟，松菊招寻见故人。犹有田园供伏腊，岂无书卷慰沉沦。只看五月开樽宴，拨刺江鱼入馔新。
赠松江别驾日照安肇开
作者：吴伟业
朝代：明
体裁：七言律诗

秋尽西风鬓影苍，伏生经术盖公堂。鸡声日出秦祠远，鹤唳江空禹迹荒。二水淄渑杯酒合，三山楼观画图装。归来好啖安期枣，不夜城头是故乡。
赠松江郡侯张升衢
作者：吴伟业
朝代：明
体裁：七言律诗

石城门外水东流，箫鼓千人最上头。二陆乡园江畔树，三张词赋郡西楼。油幢置酒莼鲈夜，画舫钩帘粳稻秋。闻道青溪行部近，儿童欣喜使君游。
赠松郡副守涪陵陈三石
作者：吴伟业
朝代：明
体裁：七言律诗

独上高城回首难，扬雄老去滞微官。湖天摇落云舒卷，巫峡萧森路折盘。廿载兵戈违故里，千村输挽向长安。京江原是三巴水，莫作郫筒万里看。
赠松郡司李内江王担四
作者：吴伟业
朝代：明
体裁：七言律诗

十月江天晓放衙，茸城寒发锦城花。金堤更植先人柳，玉垒重看使者车。庾岭霜柑书忆弟，曲阿春酿梦思家。诗成别写鹅溪绢，厅壁风篁醉墨斜。
赠武林李笠翁
作者：吴伟业
朝代：明
体裁：七言律诗

家近西陵住薜萝，十郎才调岁蹉跎。江湖笑傲誇齐赘，云雨荒唐忆楚娥。海外九州书志怪，坐中三叠舞回波。前身合是玄真子，一笠沧浪自放歌。
赠淮抚沈公清远
作者：吴伟业
朝代：明
体裁：七言律诗

秋风杖节赐金貂，高会严更响丽谯。去国丁年辽海月，还家甲第浙江潮。书生礼乐修玄雁，诸将弓刀掣皂雕。最是东南资转饷，功成萧相未央朝。
赠穆大苑先
作者：吴伟业
朝代：明
体裁：古风

穆生同学今头白，读书不遇长为客。乱离诸子互升沉，共乐同愁不相失。出入知交三十年，江山几处供游历。氶平初谒武夷君，荔支日啖过三百。兵火桐江遇故人，钓台长啸凌千尺。身躯虽小酒肠宽，坦腹乡村话畴昔。访友新年到蔡州，淮西风浪使人愁。峭帆直下双崖险，奇石横空众水流。泊口断矶传禹迹，山根雷雨锁狝猴。舍舟别取中都道，寝庙高原陵树秋。定有风云归大泽，不堪弓剑吊荒丘。仰天太息频搔首，失脚倒堕乌犍牛。偶来帝乡折左臂，吾苦何足关封侯。丈夫落落誇徒步，芒鞋踏遍天涯路。中原极目满蓬蒿，海内于今信多故。万事无如散诞游，一官必受羁栖误。伤心憔悴朗陵侯，征蹄奔命无朝暮。身亲刍秣养骅骝，供顿三军尚嗔怒。赤日黄埃伏道旁，鞭梢拂面将谁诉。故旧穷途识苦辛，掉头举世宁相顾。呜呼汝南风俗天下稀，死生然诺终难移。相逢应自有奇士，客中可以谈心期。君行千里徇友急，此意岂得无人知。
赠粮储道步公
作者：吴伟业
朝代：明
体裁：七言律诗

临湘家世拥旌旄，策马西来剑佩高。华岳风云开间气，乾陵草木壮神皋。山公尽职封章切，萧相忧时馈运劳。青史通侯馀事在，江南重见旧人豪。
赠苍雪
作者：吴伟业
朝代：明
体裁：古风

我闻昆明水，天花散无数。蹑足凌高峰，了了见佛土。法师滇海来，植杖渡湘浦。藤鞋负贝叶，叶叶青莲吐。法航下匡庐，讲室临玄圃。忽闻金焦钟，过江救诸苦。中峰古道场，浮图出平楚。通泉绕阶除，疏岩置廊庑。同学有汰公，两山闻法鼓。天亲偕无着，一朝亡其伍。独游东海上，从者如墙堵。迦文开十诵，广舌演四部。设难何衡阳，荅疑刘少府。人我将无同，是非空诸所。即今四海内，道路多豺虎。师于高座上，瓣香祝君父。欲使菩提树，遍荫诸国土。洱水与苍山，佛教之齐鲁。一屐游中原，五岳问诸祖。稽首香花严，妙义足今古。
赠苍雪若镜两师见访
作者：吴伟业
朝代：明
体裁：五言律诗

孤云所宿处，清磬出层阴。高座惟斯道，扁舟亦此心。寻秋逢讲树，到海发禅音。月色霜天正，吾师诗思深。
赠荆州守袁大韫玉·其一
作者：吴伟业
朝代：明
体裁：七言律诗

晓日珠帘半上钩，少年走马过红楼。五陵烽火穷途恨，三峡云山远地愁。卢女门前乌桕树，昭君村畔木兰舟。相逢莫唱思归引，故国伤心恐泪流。
赠荆州守袁大韫玉·其三
作者：吴伟业
朝代：明
体裁：七言律诗

词客开元擅盛名，萧条白发可怜生。刘郎浦口潮初长，伍相祠边月正明。击筑悲歌燕市恨，弹丝法曲楚江情。善才已死秋娘老，湿尽青衫调不成。
赠荆州守袁大韫玉·其二
作者：吴伟业
朝代：明
体裁：七言律诗

霓裳三叠遍天涯，浪迹巴丘度岁华。赖有狂名堪作客，谁知拙宦已无家。西州士女章台柳，南国江山玉树花。正遇秋风萧索甚，凄凉贺老拨琵琶。
赠荆州守袁大韫玉·其四
作者：吴伟业
朝代：明
体裁：七言律诗

湘山木落洞庭波，杜宇声声唤奈何。千骑油幢持虎节，扁舟铁笛换渔蓑。使君滩急风涛阻，神女台荒云雨多。楚相归来唯四壁，故人优孟早高歌。
赠辽左故人·其一
作者：吴伟业
朝代：明
体裁：七言律诗

诏书切责罢三公，千里驱车向大东。曾募流移耕塞下，岂迁豪杰实关中。桑麻亭障行人断，松杏山河战骨空。此去累臣闻鬼哭，可无杯酒酹西风。
赠辽左故人·其三
作者：吴伟业
朝代：明

潦倒南冠顾影惭，残生得失忏瞿昙。君恩未许夸前席，世路谁能脱左骖。雁去雁来空塞北，花开花落自江南。可怜庾信多才思，关陇乡心已不堪。
赠辽左故人·其三
作者：吴伟业
朝代：明

潦倒南冠顾影惭，残生得失忏瞿昙。君恩未许夸前席，世路谁能脱左骖。雁去雁来空塞北，花开花落自江南。可怜庾信多才思，关陇乡心已不堪。浮生踪迹总茫然，两拜中书再徙边。尽有温汤堪疗疾，恰逢灵药可延年。垂来文鼠装绵暖，射得寒鱼入馔鲜。只少江南好春色，孤山梅树罨溪船。齐女门前万里台，伤心砧杵北风哀。一官误汝高门累，半子怜渠快婿才。失母况经关塞别，从夫只好梦魂来。摩挲老眼千行泪，望断寒云冻不开。
赠辽左故人·其三
作者：吴伟业
朝代：明
体裁：七言律诗

潦倒南冠顾影惭，残生得失忏瞿昙。君恩未许誇前席，世路谁能脱左骖。雁去雁来空塞北，花开花落自江南。可怜庾信多才思，关陇乡心已不堪。
赠辽左故人·其二
作者：吴伟业
朝代：明
体裁：七言律诗

短辕一哭暮云低，雪窖冰天路惨悽。青史几年朝玉马，白头何日放金鸡。燕支塞远春难到，木叶山高鸟乱啼。百口总行君莫叹，免教少妇忆辽西。
赠辽左故人·其六
作者：吴伟业
朝代：明
体裁：七言律诗

齐女门前万里台，伤心砧杵北风哀。一官误汝高门累，半子怜渠快婿才。失母况经关塞别，从夫只好梦魂来。摩挲老眼千行泪，望断寒云冻不开。
赠辽左故人·其四
作者：吴伟业
朝代：明
体裁：七言律诗

浮生踪迹总茫然，两拜中书再徙边。尽有温汤堪疗疾，恰逢灵药可延年。垂来文鼠装绵暖，射得寒鱼入馔鲜。只少江南好春色，孤山梅树罨溪船。
赠辽左故人三首
作者：吴伟业
朝代：明

诏书切责罢三公，千里驱车向大东。曾募流移耕塞下，岂迁豪杰实关中？桑麻亭障行人断，松杏山河战骨空。此去累臣闻鬼哭，可无杯酒酹西风！短辕一哭暮云低，雪窖冰天路惨凄。青史几年朝玉马，白头何日放金鸡？燕支塞远春难到，木叶山高鸟乱啼。百口总行君莫叹，免教少妇忆辽西。路出西河望八城，保宫老母泪纵横。重围屡困孤身在，垂死翻悲绝塞行。尽室可怜逢将吏，生儿真悔作公卿。萧萧夜半玄菟月，鹤唳归来梦不成。
赠辽左故人三首·其一
作者：吴伟业
朝代：明

诏书切责罢三公，千里驱车向大东。曾募流移耕塞下，岂迁豪杰实关中？桑麻亭障行人断，松杏山河战骨空。此去累臣闻鬼哭，可无杯酒酹西风！
赠辽左故人三首·其三
作者：吴伟业
朝代：明
体裁：七言律诗

路出西河望八城，保宫老母泪纵横。重围屡困孤身在，垂死翻悲绝塞行。尽室可怜逢将吏，生儿真悔作公卿。萧萧夜半玄菟月，鹤唳归来梦不成。
赠辽左故人三首·其二
作者：吴伟业
朝代：明

短辕一哭暮云低，雪窖冰天路惨凄。青史几年朝玉马，白头何日放金鸡？燕支塞远春难到，木叶山高鸟乱啼。百口总行君莫叹，免教少妇忆辽西。
赠郡守李秀州隆吉
作者：吴伟业
朝代：明
体裁：五言律诗

偶值溪山胜，相逢太守贤。邀人看水阁，载酒上菱船。鹤料居官俸，鱼租宴客钱。今朝风日好，春草五湖烟。
赠钱受明
作者：吴伟业
朝代：明
体裁：五言律诗

独喜营时誉，疏通迈等伦。地从诸父重，性似外家贫。裘马无他好，诗书别有神。古来传孝谨，非必守前人。
赠钱臣扆
作者：吴伟业
朝代：明
体裁：七言律诗

杜家中弟擅閒身，处士风流折角巾。花萼一楼图史遍，竹梧三径管弦新。东都宾客多同辈，西息田园有主人。酒熟好从君取醉，脊令原上独伤神。
赠阳羡陈定生
作者：吴伟业
朝代：明
体裁：七言律诗

溪山罨画好归耕，樱笋琴书足性情。茶有一经真处士，橘无千绢旧清卿。知交东冶传钩党，子弟南皮负盛名。却话宋中登望远，天涯风雨得侯生。
赠陆生
作者：吴伟业
朝代：明
体裁：古风

陆生得名三十年，布衣好客囊无钱。尚书墓道千章树，处士江村二顷田。京华浪迹非长计，卖药求名总游戏。习俗谁容我弃捐，才名苦受人招致。古来权要嗜奔走，巧借高贤谢多口。古来贫贱难自持，一餐误丧生平守。陆生落落真吾流，行年五十今何求。好将轻侠藏亡命，耻把文章谒贵游。丈夫肯用他途进，相逢误喜知名姓。狡狯原来达士心，栖迟不免文人病。黄金白璧谁家子，见人尽道当如此。铜山一旦拉然崩，却笑黔娄此中死。嗟君时命剧可怜，蜚语牵连竟配边。木叶山头悲夜夜，春申浦上望年年。江花江月归何处，燕子莺儿等飘絮。红豆啼残曲里声，白杨哭断斋前树。屈指乡园笋蕨肥，南烹置酒梦依稀。莼鲈正美书堪寄，灯火将残泪独挥。君不见鸿都买第归来客，驷马轩车胡辟易。西园论价喜谁知，东观抡文矜莫及。从他罗隐与方干，不比如君行路难。只有一篇思旧赋，江关萧瑟几人看。
赠青溪蔡羽明
作者：吴伟业
朝代：明
体裁：五言律诗

家傍山城住，前贤定可追。一经传汉相，八法继秦碑。仙是麻姑降，才非唐举知。逃名因卖药，不愧鹿门期。
赵凡夫山居为祠堂今改为报恩寺
作者：吴伟业
朝代：明
体裁：五言律诗

高人心力尽，石在道长存。古佛同居住，名山即子孙。飞泉穿树腹，奇字入云根。夜半藤萝月，钟声冷墓门。
趵突泉·其一
作者：吴伟业
朝代：明
体裁：五言律诗

似瀑悬何处，飞来绝壑风。伏流根窈渺，跳沫拂虚空。石破奔泉上，云埋废井通。错疑人力巧，天地桔槔中。
趵突泉·其二
作者：吴伟业
朝代：明
体裁：五言律诗

不信乘空起，凭阑直溅衣。池平难作势，石隐定藏机。曲水金人立，凌波玉女归。神鱼鳞甲动，咫尺白云飞。
辛卯元旦试笔
作者：吴伟业
朝代：明
体裁：七言律诗

十年车马盛长安，仙仗传筹曙色寒。禁苑名花开万树，上林奇果赐千官。春风紫燕低飞入，晓日青骢缓辔看。旧事已非还入梦，画图金粉碧阑干。
过三峰檗公话旧
作者：吴伟业
朝代：明
体裁：七言律诗

霜落千峰曳杖寻，笋舆冲雨过高林。埋书草没松根史，洗钵泉流石磴琴。万事几经黄叶梦，三生难负碧潭心。山童不省团圞话，催打溪钟夜未深。
过东山朱氏画楼有感
作者：吴伟业
朝代：明
体裁：五言律诗

尽说凝眸望，东风徙倚身。如何踏歌处，不见看花人。旧曲抛红豆，新愁长白蘋。伤心关盼盼，又是一年春。
过东平故垒
作者：吴伟业
朝代：明
体裁：五言律诗

重镇铜龙第，雄边珠虎牌。柳穿骁骑箭，花落美人钗。有客谋亡海，无书劝正淮。将军留战骨，狼藉雒阳街。
过中峰礼苍公塔·其一
作者：吴伟业
朝代：明
体裁：五言律诗

下马支公塔，经声万壑松。影留吟处石，智出定时钟。尚记山中约，谁传海外逢。平生诗力健，翘足在何峰。
过中峰礼苍公塔·其三
作者：吴伟业
朝代：明
体裁：五言律诗

慧业谁能继，宗风绝可哀。昔人存马癖，近代薄诗才。鹿走谭经苑，鸦飞说法台。空悬竹如意，落日讲堂开。
过中峰礼苍公塔·其二
作者：吴伟业
朝代：明
体裁：五言律诗

明月心常湛，寒泉性不枯。鸟啼香积散，花落影堂孤。道在宁来去，名高定有无。凄凉看笔冢，遗墨满江湖。
过中峰礼苍公塔·其四
作者：吴伟业
朝代：明
体裁：五言律诗

故国流沙近，黄金窣堵坡。胡僧眉拄地，梵夹口悬河。传法青莲涌，还家白马驮。他年乘愿到，应认旧山河。
过南屏访无生上人
作者：吴伟业
朝代：明
体裁：五言律诗

谓此一公住，偶来闻午钟。山容参雪峤，佛火隐雷峰。路细因留竹，云深好护松。精庐人不到，相对话南宗。
过南旺谒分水龙王庙
作者：吴伟业
朝代：明
体裁：五言律诗

鳞甲往来中，灵奇夺禹功。平分泰山雨，两使济河风。岸似黄牛断，流疑白马通。始知青海上，不必尽朝东。
过古城谒三义庙
作者：吴伟业
朝代：明
体裁：五言律诗

庙貌高原古，村巫荐白蘋。河山虽两地，兄弟只三人。旧俗传香火，残碑误鬼神。普天皆汉土，何必史书真。
过吴江有感
作者：吴伟业
朝代：明
体裁：五言律诗

落日松陵道，堤长欲抱城。塔盘湖势动，桥引月痕生。市静人逃赋，江宽客避兵。廿年交旧散，把酒叹浮名。
过圻村
作者：吴伟业
朝代：明
体裁：五言律诗

万壑响鸣蝉，湖光树杪悬。云鬟神女庙，雪乳隐君泉。山笼樱桃重，溪船菱芡鲜。相携从此住，松老不知年。
过姜给事如农
作者：吴伟业
朝代：明
体裁：五言律诗

侍从知名早，萧条淮海东。思亲当道梗，哭弟在途穷。骨肉悲歌里，君臣信史中。翩翩同榜客，相对作衰翁。
过宿迁极乐庵明日晤陆紫霞年兄话旧有感
作者：吴伟业
朝代：明
体裁：七言律诗

同时知已曲江游，纵酒高歌玉腕骝。黄叶浑随诸子散，白头犹幸故人留。云堂下榻逢僧饭，雪夜听钟待客舟。如此冲寒缘底事，相逢无计诉离愁。
过席允来山居
作者：吴伟业
朝代：明
体裁：七言律诗

碧梧门巷乱山边，洒扫虽频得自然。石笋一林云活活，药栏千品雨娟娟。养花性为先人好，种树经从伯氏传。社酒已浓茶已熟，客来长系五湖船。
过徐文在西佘山庄
作者：吴伟业
朝代：明
体裁：五言律诗

已弃蓝田第，还来灞水滨。烟开孤树迥，霜净一峰真。路曲山迎杖，廊空月就人。始知萧相计，留此待沉沦。
过昌国
作者：吴伟业
朝代：明
体裁：七言绝句

乐生去国罢登坛，长念昭王知已难。流涕伐燕辞赵将，忍教老死在邯郸。
过朱买臣墓
作者：吴伟业
朝代：明

翁子穷经自不贫，会稽连守拜为真。是非难免三长史，富贵徒夸一妇人。小吏张汤看倨傲，故交庄助叹沉沦。行年五十功名晚，何似空山长负薪。
过朱买臣墓
作者：吴伟业
朝代：明
体裁：七言律诗

翁子穷经自不贫，会稽连守拜为真。是非难免三长史，富贵徒誇一妇人。小吏张汤看踞傲，故交庄助叹沉沦。行年五十功名晚，何似空山长负薪。
过淮阴有感
作者：吴伟业
朝代：明

登高怅望八公山，琪树丹崖未可攀。莫想阴符遇黄石，好将鸿宝驻朱颜。浮生所欠只一死，尘世无由拾九还。我本淮王旧鸡犬，不随仙去落人间。
过淮阴有感·其一
作者：吴伟业
朝代：明
体裁：七言律诗

落木淮南雁影高，孤城残日乱蓬蒿。天边故旧愁闻笛，市上儿童笑带刀。世事真成反招隐，吾徒何处续离骚。昔人一饭犹思报，廿载恩深感二毛。
过淮阴有感·其二
作者：吴伟业
朝代：明
体裁：七言律诗

登高怅望八公山，琪树丹崖未可攀。莫想阴符遇黄石，好将鸿宝驻朱颜。浮生所欠止一死，尘世无繇识九还。我本淮王旧鸡犬，不随仙去落人间。
过王庵看梅感兴
作者：吴伟业
朝代：明
体裁：五言律诗

地僻幽人赏，名高拙宦居。客来唯老树，花发为残书。斜日空林鸟，微风曲沼鱼。平生贪著述，零落意何如。
过甫里谒愿公因遇云门具和尚
作者：吴伟业
朝代：明
体裁：七言律诗

晴湖百顷寺门桥，梵唱鱼龙影动摇。三要宗风标汉月，四明春雪送江潮。高原落木天边断，独夜寒钟句里销。布袜青鞋故山去，扁舟芦荻冷萧萧。
过维扬吊卫少司马紫岫
作者：吴伟业
朝代：明
体裁：七言律诗

画省连床止论文，天涯书剑忽离群。非关卫瓘需开府，欲下高昂在护军。葬骨九原江上月，思家百口陇头云。故人摇落邗沟暮，为酹椒浆一恸君。
过诸乾一细林山馆
作者：吴伟业
朝代：明
体裁：五言律诗

兴极期偏误，名山识旅愁。桥痕穿谷口，亭影压溪头。霞烂丹山鼎，松鸣白石楼。居然华烛夜，先为一峰留。
过鄚州
作者：吴伟业
朝代：明
体裁：七言律诗

马滑霜蹄路又长，鸦鸣残雪古城荒。河冰雨入车难过，野岸沙崩树半僵。邢邵文章埋断碣，公孙楼橹付斜阳。只留村酒鸡豚社，香火年年赛药王。
过锦树林玉京道人墓
作者：吴伟业
朝代：明
体裁：古风

龙山山下茱萸节，泉响琤淙流不竭。但洗铅华不洗愁，形影空潭照离别。离别沈吟几回顾，游丝梦断花枝悟。翻笑行人怨落花，从前总被春风误。金粟堆边乌鹊桥，玉娘湖上蘼芜路。油壁曾闻此地游，谁知即是西陵墓。乌桕霜来映夕曛，锦城如锦葬文君。红楼历乱燕支雨，绣岭迷离石镜云。绛树草埋铜雀砚，绿翘泥涴郁金裙。居然设色倪迂画，点出生香苏小坟。相逢尽说东风柳，燕子楼高人在否。枉抛心力付蛾眉，身去相随复何有。独有潇湘九畹兰，幽香妙结同心友。十色笺翻贝叶文，五条弦拂银钩手。生死栴檀祗树林，青莲舌在知难朽。良常高馆隔云山，记得斑骓嫁阿环。薄命只应同入道，伤心少妇出萧关。紫台一去魂何在，青鸟孤飞信不还。莫唱当时渡江曲，桃根桃叶向谁攀。
过闻果师园居
作者：吴伟业
朝代：明
体裁：五言律诗

帆影窗中没，钟声树杪移。檐依悬果近，阁避偃松欹。菜甲春来蚤，茶枪雨后迟。散斋閒独往，应与道人期。
过韩蕲王墓·其一
作者：吴伟业
朝代：明
体裁：五言律诗

访古思天堑，江声战鼓中。全家知转斗，健妇笑临戎。汗马归诸将，疲驴念两宫。凄凉岳少保，宿草起秋风。
过韩蕲王墓·其三
作者：吴伟业
朝代：明
体裁：五言律诗

诏起祁连冢，丰碑有赐亭。挂弓关塞月，埋剑羽林星。百战黄龙舰，三江白石铭。赵家金碗出，山鬼哭冬青。
过韩蕲王墓·其二
作者：吴伟业
朝代：明
体裁：五言律诗

行在仓黄日，提兵过故乡。传闻同父老，流涕说君王。石马心犹壮，云台迹已荒。一抔堪渍酒，残日下平冈。
过韩蕲王墓·其四
作者：吴伟业
朝代：明
体裁：五言律诗

丘垄今芜没，江山竟寂寥。松风吹北固，碑雨洗南朝。细路牛羊上，荒冈草木凋。肯容樵竖扰，遗恨在金焦。
过鱼山曹植墓·其一
作者：吴伟业
朝代：明
体裁：七言绝句

小谷城西子建祠，鱼山刻石省躬诗。君家兄弟空摇落，惆怅秋坟采豆枝。
过鱼山曹植墓·其二
作者：吴伟业
朝代：明
体裁：七言绝句

邺台坐法公车令，菑郡忧谗谒者书。天使武皇全爱子，黄初先已属仓舒。
远路
作者：吴伟业
朝代：明
体裁：五言律诗

远路犹兵后，寒程况病馀。装绵妻子线，致药友人书。晚渡河津马，晨冰驿舍车。萧条故园树，多负向山庐。
追悼
作者：吴伟业
朝代：明
体裁：七言律诗

秋风萧索响空帏，酒醒更残泪满衣。辛苦共尝偏早去，乱离知否得同归。君亲有愧吾还在，生死无端事总非。最是伤心看稚女，一窗灯火照鸣机。
退谷歌
作者：吴伟业
朝代：明
体裁：古风

我家乃在莫釐之下、具区之东。洞庭烟鬟七十二，天际杳杳闻霜钟。岂无巢居子，长啸呼赤松。后来高卧不可得，无乃此世非洪濛。元气茫茫鬼神凿，黄虞既没巢由穷。逆旅逢孙登，自称北海翁。携手共上徐无峰。仰天四顾指而笑，此下即是宜春宫。若教天子广苑囿，吾地应入甘泉中。丈夫踪迹贵狡狯，何必万里游崆峒。君不见抱石沉焚山死，被发佯狂弃妻子。匡庐峰，成都市，欲逃名姓竟谁是。少微无光客星暗，四皓衣冠只如此。使我山不得高、水不得深，鸟不得飞、鱼不得沉。武陵洞口闻野哭，萧斧斫尽桃花林。仙人得道古来宅，劫火到处相追寻。不如三辅内，此地依青门，非朝非市非沉沦。鄠杜岂关萧相请，茂陵不厌相如贫。饮君酒，就君宿，羡君逍遥之退谷。花好须随禁苑开，泉清不让温汤浴。中使敲门为放鹰，羽林下马因寻鹿。我生亦胡为，白头苦碌碌。送君还山识君屋，庭草彷佛江南绿。客心历乱登高目。噫嚱乎归哉我家乃在莫釐之下、具区之东，侧身长望将安从。